ועדת החוץ והביטחון, כנסת 25, פרוטוקול מספר 45, 2023-06-13 00:00

משה סולומון: בוקר טוב

משה סולומון:  אני מתכבד לפתוח את דיוני ועדת החוץ והביטחון

משה סולומון:  יום שלישי, 13 ביוני 2023, כ"ד בסיוון תשפ"ג

משה סולומון:  הדיון הזה היום הוא דיון חגיגי, אני אפילו מתרגש לקראתו

משה סולומון:  אני כבר זמן רב לא לובש מדים, כן? אחרי שוודמני לא אישר לי לחזור למילואים

משה סולומון:  אבל זה באמת דיון חגיגי ומרגש

משה סולומון:  עוסק בכל מה שקשור למשרתי מערך המילואים

משה סולומון:  זכיתי להיות חלק מהמערך הזה עד שנבחרתי לכנסת, ואני מצפה לחזור אליו כשאסיים את תפקידיי הציבוריים במשכן הזה

משה סולומון:  מקווה מצד אחד שיהיו ארוכים, מצד שני, אולי צריך לחזור

משה סולומון:  מערך המילואים מיוחד עתה בגלל ההרכב והמורכבות שלו

משה סולומון:       ההרכב שלו הוא מצעירים, ממבוגרים, מסטודנטים, ממרצים, מעולים חדשים, מעובדים חדשים, ממנכ"לי חברות ועוד ועוד ועוד

משה סולומון:  ההרכב שלו הוא מימנים ומשמאלנים, מדתיים וחילונים, אנשי פריפריה ומרכז

משה סולומון:  המשותף לכולם, כשמגיעה קריאה, הם עוזבים את המשפחה, העבודה, העסק, ויוצאים למילואים

משה סולומון:  בין שזה אימון יומי או תעסוקה מבצעית, או של חודש, בין שזה בטיסות שגרתיות ליעדים לא שגרתיים, או בהכנת אוכל לגדוד לוחמים

משה סולומון:      המורכבות של מערך המילואים היא דווקא בשל כך

משה סולומון:  חיבור של אנשים חלוקים בדעותיהם וגישותיהם בנושאים מגוונים

משה סולומון:  אבל ישנה עוד מורכבות שכל חייל מילואים חווה, שזה הצד האזרחי

משה סולומון:  המעסיק, המרצה, הלקוח, השותף, הם אלה שצריך להסביר להם בכל פעם ששוב הם יוצאים להגנת המולדת

משה סולומון:  וכמובן, האישה, הבעל, הילד וההורים; היעדרות מפגישה עם המורה; הפסד של יום הולדת לילד; יום נישואים שנחוג מרחוק ודאגה עוד ועוד

משה סולומון:  דאגה ביום, דאגה בלילה

משה סולומון:  מערך המילואים הוא מיוחד דווקא בגלל ההרכב והמורכבות שלו

משה סולומון:  אתם באמת באמת מיוחדים

משה סולומון:       אני גאה שהדיון הזה מגיע כמה ימים אחרי שחוק שהגשתי להעדפת משרתים בצבא עבר בקריאה טרומית, ואני מאמין כי החוק ויום ההוקרה הזה מעבירים מסר ברור: כנסת ישראל תומכת בכם, אנשי המילואים היקרים

משה סולומון:      הדיון היום עוסק בליבה של החברה הישראלית

משה סולומון:  נתחיל בסקירת המערך, לאחר מכן מדבר על אחוזי ההתייצבות והמוטיבציה לשירות המילואים, ונסיים ביישום ההטבות למשרתי המילואים ומשפחותיהם, שיגבירו את המוטיבציה בלתגמל את מי שנותנים למדינה

משה סולומון:  הזמן בדיון, כמו תמיד, הוא קצר, ולכן אני מבקש לדבר לעניין, ממוקד, ולהתחשב בחבריכם לדיון, שיזכו לדבר גם הם

משה סולומון:  זה חשוב מאוד, ואני רוצה באמת לשמוע את כולם, זה יום חגיגי

משה סולומון:  חשוב שכל אחד ישתף, וככה נוכל באמת לשמוע את כולם, אז לכן, אחרי שנקבל את ההצגה מהצבא, כל מי שיבקש רשות דיבור, ניתן לו

משה סולומון:  אבל כדי שנוכל לאפשר לכולם, חשוב שנהיה קצרים

משה סולומון:       יפתח את הדיון רח"ט תומכ"א, תא"ל אמיר ודמני, וזו גם הזדמנות, כי אני מבין שזה ממש אולי הדיון האחרון שלך תחת הכותרת הזאת

משה סולומון:  בהזדמנות זו אני גם אברך את רח"ט תומכ"א הנכנס, תא"ל שי טייב, שלא נמצא כאן איתנו עכשיו

משה סולומון:  תודה רבה

אמיר ודמני: תודה רבה

אמיר ודמני:  אני אעשה את זה, כפי שהנחית, היו"ר, בקצרה, יש פה דיונים אחרים שזה מתבצע בצורה יותר עמוקה

אמיר ודמני:  אנחנו נתחיל, כמו שאתם יודעים, אנחנו גם נציג את זה תוך כדי, אבל מערך המילואים הוא חיוני ליכולת של צה"ל לממש את ייעודו ולביטחון מדינת ישראל

אמיר ודמני:  המערך מונע מתחושת משמעות, שליחות ונחיצות

אמיר ודמני:  אנחנו מדברים על כך, וזו בעצם אולי המטרה המרכזית של היום הזה, שהדבר צריך לנבוע מתוך החברה הישראלית, צבא העם

אמיר ודמני:  אנחנו, ואני אפרט את זה בהמשך, ממש לפני יומיים התקבלה החלטת ממשלה מאוד משמעותית לחיזוק התגמול וההוקרה של משרתי המילואים, וזה מצטרף למהלכים נוספים שאני אמנה בהמשך

אמיר ודמני:  אנחנו עוסקים הרבה מאוד בעולמות של חוסן ולכידות, שגם אותם אני אפרט, ואנחנו חושבים שנדרש עוד להמשיך ולהעמיק את הנושא הזה של הוקרה, תגמול, לחיזוק של מערך המילואים על ידי המדינה, על ידי כלל הגורמים במדינת ישראל

אמיר ודמני:      כשאנחנו מסתכלים על המערך עצמו, אז אנחנו מדברים על כחצי מיליון משרתי מילואים רשומים, מתוכם כ-75%-76% הם מה שנקרא צה"ל הכשיר, שהוא זמין במסגרת יחידות אורגניות

אמיר ודמני:  יש גם סד"כ שהוא מה שנקרא סד"כ מאגרים, שאנחנו קוראים לו לפי צורך, ומתוך הסד"כ הזה, הכשיר, כ-130,000 הם משרתי מילואים פעילים, שהם גם הבסיס של ההחלטות של הממשלה לתעדוף, הם אלה שעושים מילואים במשך עשרים יום בשלוש שנים

אמיר ודמני:  בהחלטה של הממשלה הקודמת לגבי המערך הלוחם, אנחנו מדברים על 15 ימים בשלוש שנים

אמיר ודמני:  אבל השורה התחתונה של מה שאני רוצה לומר פה, אנחנו מדברים על אנשים שנושאים על גבם, כמובן יחד עם המערכת של הצבא הסדיר, את הנטל הביטחוני, וזה מעיד בצורה מאוד ברורה על החשיבות והערך שלהם

אמיר ודמני:      כשאנחנו מדברים על האתגרים המרכזיים במערך המילואים, הראשון באמת היה כשירות המערך, וגם על זה אני א דבר בקצרה, אבל נעשו שינויים מאוד עמוקים בצה"ל בכל מה שקשור למודל האימונים, גם אימוני פרט וגם אימוני מחלקה וגם אימוני פלוגה

אמיר ודמני:  וצריך להגיד שזה הובא פה לפני הוועדה, בשנה וחצי האחרונות הגדלנו משמעותית גם את היקף התע"מ

אמיר ודמני:  שינינו פה את צו התע"מ לטובת הדבר הזה, כך שחלק ניכר מהגדודים היום עושים שני תע"מים בשלוש שנים בתלת

אמיר ודמני:       אנחנו מדברים על כך שרכיבי ההוקרה והתגמול, אומנם ציינתי שהתקבלה החלטה מאוד משמעותית, אבל עדיין אנחנו חושבים שנדרש לעשות עוד

אמיר ודמני:  הנושא של המפקדים במילואים והעומס המוטל עליהם, הרבה מעבר גם לשעות הפעילות ותפיסת השירות של המילואים בחברה הישראלית

אמיר ודמני:  אנחנו יודעים שיש מקומות שבהם הערך של המילואים לא בא לידי ביטוי בצורה מלאה

אמיר ודמני:  זה גם טופל בהחלטה של הממשלה לפני מספר ימים

אמיר ודמני:  אני בעיקר מדבר פה על הנושא של המוסדות האקדמיים

אמיר ודמני:  אבל בכלל, יש צורך להוקיר עוד יותר

אמיר ודמני:       אנחנו עורכים כל שנה סקרים בקרב משרתי המילואים

אמיר ודמני:  אני חושב שהדבר המרכזי שאפשר היה לראות זה באמת שבקרב כולם, ההבנה היא שההוקרה והתגמול והתמיכה החברתית הם לא מספיק גבוהים, ונדרש לחזק אותם

אמיר ודמני:      זה דיון פתוח, ולכן אנחנו לא ניכנס פה לכל הפרטים, אבל נאמר רק שמבחינת הכשירות מערך המילואים, זה הוצג גם בישיבת הממשלה, וגם הוצג פה, בוועדת החוץ והביטחון כמה פעמים, מערך המילואים הוא כשיר

אמיר ודמני:  דיברתי על ההכרחיות שלו למאמץ המבצעי, והוא מבוסס על תחושת נחיצות ונכונות של אנשי המילואים

אמיר ודמני:  יש פה תוכניות מאוד מפורטות, גם בנושאי האימונים, גם אמרתי שיש היקף רחב מאוד של גדודים שפועלים במסגרת "שובר גלים"

אמיר ודמני:  יש השתתפות מאוד גדולה של אנשי מילואים, גם ב"מגן וחץ" וגם ב"עלות השחר", ובאימונים ותרגילים גדולים אחרונים, כמו התרגיל שהיה בשבוע שעבר, המטכ"לי

אמיר ודמני:       אני, ברשותכם, בנושא הזה לא אפרט יותר, ואני אעבור לנושא ההגדרות

אמיר ודמני:  דיברנו על כ-130,000 משרתי מילואים פעילים

אמיר ודמני:  משרת מילואים פעיל הוא מי שעושה עשרים ימים בשלוש שנים

אמיר ודמני:  אמרתי שלגבי לוחמים, אנחנו מדברים גם על 15 ימים בשלוש שנים

אמיר ודמני:  אלה לוחמים

אמיר ודמני:  כמובן, עכשיו, לאור מה שציינתי, עם העלאת היקף ה - - - מן הסתם ההיקפים הרבה יותר גדולים

אלון שוסטר: כולם משרתים, לא כולם לוחמים

אמיר ודמני: לא, לא כולם לוחמים

אמיר ודמני:  זה כולל גם מי שאינו לוחם

אמיר ודמני:  בתוך זה יצרנו גם מעמד של משרת מוביל ומשרת מתקדם, לצורך דיוק של ההטבות למשרתי המילואים

אמיר ודמני:  כשאנחנו מדברים על מה זה משרת מילואים פעיל, אז יש פה רשימה של הטבות, שהן ההטבות שניתנות למשרת מילואים פעיל

אמיר ודמני:  צריך להגיד שבהחלטה האחרונה הוספנו, ואני אגע בזה בנפרד, הטבות נוספות, אבל יש פה הטבות בתחומים של כלל משרדי הממשלה, ואני אפרט אחר כך על ההחלטה עצמה

אמיר ודמני:      מבחינת משרתי המילואים, אז מספר קווים לדמותם

אמיר ודמני:  אנחנו מדברים על כ-2,600 מפקדים לוחמים פעילים במילואים, שזה מדרג של מ"פ ומעלה

אמיר ודמני:  אנחנו מדברים על 48 ימי מילואים שנתיים בממוצע למג"ד, אנחנו מדברים על כמעט מאתיים אלף משרתי מילואים שביצעו מילואים בשנת 2022

אמיר ודמני:  אנחנו מדברים על למעלה משני מיליון ושלוש מאות ימי מילואים שבוצעו בשנת 2022

אמיר ודמני:  אנחנו מדברים על 4,500 מתנדבים

אמיר ודמני:  על גיל ממוצע ללוחם מילואים, שהוא 29

אמיר ודמני:  ימי מילואים ממוצעים ללוחם כ-11, וכ-65,000 לוחמים פעילים

אמיר ודמני:       כשאני מדבר על השורות, אז אפשר לומר שהשורות מלאות

אמיר ודמני:  אנחנו מדברים על פי הנחיית הרמטכ"ל, במערך הלחימה אנחנו מחויבים לעמוד בכ-120% איוש, אנחנו עומדים על קצת יותר מדי

אמיר ודמני:  גם בכל שנה אנחנו מדייקים וממקדים את המצבות

אמיר ודמני:  בעולם תומכי הלחימה אנחנו נמצאים בכשירות, השורות פחות או יותר מלאות, אם כי יש האתגרים בעולמות התומכ"ל שגם מאפיינים את העולם הסדיר, וכמובן יש קשר מאוד ברור בין סדיר למילואים, גם באופן ההזנה, ומן הסתם גם בנתונים

אמיר ודמני:  אבל בסך הכול אפשר לומר שהשורות מלאות

אמיר ודמני:      מבחינת הנושא של המפקדים, אמרתי, כ-2,600 מפקדים

אמיר ודמני:  התפקידים הם מלאים, אם כי אנחנו מזהים מורכבות לאור העומס שדיברתי עליו קודם, של להיות מפקד במילואים, להיות מ"פ במילואים, להיות מג"ד במילואים

אמיר ודמני:  אני אגע בזה שבהחלטת הממשלה הקודמת אנחנו טיפלנו בנושא הזה של המפקדים במילואים

אמיר ודמני:  אבל יש פה שורה של צעדים שאנחנו נוקטים בסוגיות של מעבר בין סדיר למילואים לאנשים שמשתחררים בתפקידים של סמ"פ ומ"פ, כדי באמת לייצר מצב שאנחנו לא רק ממלאים את השורות, אלא שהטובים ביותר ממשיכים לתפקידי פיקוד

אמיר ודמני:      מבחינת הרכב הסד"כ, אני לא איכנס פה לכל הפרטים, אבל מדובר פה בכ-40% לוחמים ו-60% תומכ"ל

אמיר ודמני:  אני אגע בזה בסוף, אבל 18% נשים, צריך להגיד שגם פה יש עלייה בהיקף הנשים שמבצעות מילואים, שהיא גם פועל יוצא מכך, במקרה הייתי פה אתמול והצגתי את זה, על העלייה בהיקף - - -     

שרון ניר: כמה אחוז מהן מפקדות, מה-2,600 מפקדים?     

אמיר ודמני: אין לי הנתון פה, אני לא אגיד סתם מספר

אמיר ודמני:  אני אומר, יש 18% נשים, יש גידול בהיקף הביצוע של ימי המילואים של נשים

אמיר ודמני:  כשאני מסתכל על אחוז האיוש בצה"ל, אמרתי, יש לנו קצת יותר מורכבות באיוש של עולמות תומכי הלחימה, של קצונת בתומכ"ל

אמיר ודמני:  אני אגע בזה עוד שנייה, אנחנו בעצם כבר כמה שנים מבצעים קורס קצינים במילואים לתומכי לחימה כדי להשלים את הפערים, וזה דבר שהוא מטופל באופן קבוע

אמיר ודמני:       מבחינת המעבר מסדיר למילואים, אז ניתן לראות שאנחנו מדברים על כ-62% מהמשוחררים שמבצעים מילואים

אמיר ודמני:  אם זה במסגרת, לצורך העניין, מילואים בפועל, ביחידות הכשירות, ואם זה במאגרים, זה 15%

אמיר ודמני:  אני חייב לומר שאנחנו בסוף מעבירים מסדיר למילואים לפי הצורך, והדברים מתבצעים בהתאם לצורך

אמיר ודמני:  אנחנו מדברים על מיקוד מצבות, אנחנו מקפידים בכל שנה אומנם לשמור על מצבות גבוהות בעולם הלחימה, ומצד שני לראות שהמצבות הן בהלימה לתשתית, לציוד, לשבצ"ק, כמו שאתם מכירים וכו'

אמיר ודמני:  פה אני גם אציג את הנושא של הקק"צ תומכ"ל, מה שדיברתי עליו לפני שנייה, הצורך ליצור קצינים גם במילואים אל מול הפער שהצגתי בנושא התומכ"ל

אמיר ודמני:      כשאנחנו מסתכלים על גיל הפטור, אנחנו מדברים על ממוצא יציאה לפטור בגיל 38 לגברים; לנשים זה גיל 29

אמיר ודמני:  ואני חייב לומר שמה שאנחנו רואים במגמות אצל נשים, אנחנו רואים מגמות של התקדמות בכל שנה, ואני מעריך שגם הדבר הזה יגיע לגילים גבוהים יותר

אמיר ודמני:      מבחינת ביצועי השמ"פ, אפשר לראות שבשנים האחרונות יש עלייה בהיקף ביצוע השמ"פ ביחס לשנים הקודמות, אפשר גם לראות את ההשפעות של הפעילות המבצעית, וההשפעה שלה על היקף ביצוע המילואים

אמיר ודמני:      אמרתי את זה קודם, מבחינת הפעלת המסגרות בתע"מ, אפשר לראות עלייה משמעותית בהפעלת המסגרות בתע"מ

אמיר ודמני:  אנחנו מדברים על שינוי צו התע"מ ששינינו ב-2023

אמיר ודמני:  הצגנו פה בוועדה שלאור המציאות הביטחונית, קרוב לוודאי שבחודשים הקרובים אנחנו נבוא שוב לפני הוועדה, אחרי שעשינו הערכת מצב ואנחנו עדיין מקיימים אותה, כדי לדייק את הדרישות שלנו לשנת 2024, אבל אני מניח שאנחנו נצטרך להמשיך ולבקש להחריג את הגדודים לביצוע תע"מ

אמיר ודמני:  צריך להגיד שאנחנו עושים את זה אחרי שאנחנו מדייקים את הסד"כ באופן שאנחנו משתמשים במינימום המתחייב, כמובן עם הגדרת הגמישות שנדרשת לנו

אמיר ודמני:  אבל אין לנו עניין להפעיל אנשי מילואים לשווא, ומצד שני יש לנו צורך במשרתי המילואים כפועל יוצא ממה שאמרתי בהתחלה, מהנחיצות שלהם למימוש המשימות של צה"ל

אמיר ודמני:      אני לא איכנס פה לכל הפרטים, אבל אני אגיד ככה: אנחנו רואים בחודשים האחרונים עלייה בשיעור ההתייצבות, גם לאימונים

אמיר ודמני:  אנחנו עומדים במשימות

אמיר ודמני:  מי שמכיר את איך מנוהל זימון לתע"מ, יודע שאנחנו באופן אינהרנטי משחררים חלק מהסד"כ, יש בעניין הזה מנגנונים מאוד מאוד מוסדרים

אמיר ודמני:  אבל בסך הכול, אני חייב לציין, גם אל מול העובדה שאנחנו הגדלנו את הנטל, אנחנו רואים עמידה יפה מאוד בתעסוקות, וכפי שאמרתי, עלייה בהתייצבות לאימונים

אמיר ודמני:      צריך להגיד שגם מודל האימונים בשנים האחרונות הוא מאתגר יותר, יש יותר מופעים וצריך להגיד שאנחנו בעניין הזה רואים פה באמת את עם ישראל, את משרתי המילואים במיטבם, שלוקחים את זה על אחריותם, והם חלק מהמאמץ השלם של צה"ל

אמיר ודמני:      מבחינת החלטת הממשלה הקודמת, היא עסקה בעיקר בעולם של המפקדים, אפשר לראות שרוב הסעיפים כבר מומשו

אמיר ודמני:  יש כמה סעיפים שימומשו ברבעון ג', ממש בימים אלו

אמיר ודמני:  בסך הכול מימוש מלא

אמיר ודמני:  יש פה לא מעט הטבות שנכנסו לתוקפן בשנה האחרונה

אמיר ודמני:      כפועל יוצא מהסקר שהצגתי בהתחלה, צה"ל מקיים תוכנית רב-שנתית שנקראת "תנופה במילואים"

אמיר ודמני:  אני כמובן לא אפרט את כולה, אבל היא עוסקת בעולמות של לכידות המסגרת, המעטפת המשפחתית, במיוחד לאור העובדה שההיקף של הביצוע של תע"מ עלה, כלים למפקדים בתחומים שונים, הוקרת מפקדים, שאני אפרט ממש בקצרה חלק מהדברים, הנגשת מידע, באמת כדי להעביר את הידע ואת השינויים שקורים, גם בעולמות שאני אחראי להם וגם בעולמות ההדרכה, ותהליכים הרבה יותר מסודרים של מעבר מסדיר למילואים, בעולם הלחימה זה גם כמובן ממוסד על המודל של גדוד מזין חטיבה, ואני אפרט רק כמה מהדברים

אמיר ודמני:      אז בעולם הלכידות אנחנו מדברים על הרבה מאוד פעולות לחיזוק המסגרת, אני אציין רק תוכנית אחת מתוך הדברים, שזו תוכנית פק"ל, שאני מבין שנמצאים כאן איתנו, זו הזדמנות בשבילי, אריאל בן גד פה, להודות על שיתוף הפעולה

אמיר ודמני:  אנחנו מדברים על הגדלה פי ארבעה של היקף המסגרות שמשתתפות בתוך פרק זמן מאוד קצר, הדבר הזה זוכה למשובים מעולים, אני מניח שיתייחסו לזה, ולכן אני פחות אתייחס, אבל יש פה שורה של כלים בנושא החוסן והלכידות

אמיר ודמני:      אותו כנ"ל אפשר לראות בנושא הלכידות המשפחתית, אנחנו מדברים על מופעים, יושב פה ראש האגף לחיילים משוחררים, איל הנס, שבעצם מוביל את זה דרך מועדון "בהצדעה"

אמיר ודמני:  הרבה מאוד פעילויות, וגם פה, מדובר בעשרות אלפי משרתי מילואים שמשתתפים בזה בשנה

אמיר ודמני:  אני לא איכנס לקבוצות כושר

אמיר ודמני:      אני רוצה להגיד מילה על הנושא של המלגות ללימודים לסמ"פים, במיוחד לאור העובדה שאמרתי שאנחנו רוצים לעודד את הנושא של הפיקוד

אמיר ודמני:  יש פה סדר גודל של יותר ממאה קצינים, וזו כבר תהיה השנה השלישית שהם מקבלים מלגות כחלק מהמענה השלם

אמיר ודמני:      מבחינת התגמול - - -     

מאיר כהן: יש לי שאלה

מאיר כהן:  אתם קובעים יעדים? זה נראה נהדר, פעילות תרבותית מגבשת, מה היעד? אתם רואים ששנה או שנתיים אחרי זה יש יותר אנשים במערך המילואים?     

אמיר ודמני: כן, היעד היה, אני אמרתי את זה ואני אחדד את זה, כי כנראה לא הסברתי את זה מספיק טוב

אמיר ודמני:  היעד היה מול הסקר שהראיתי בהתחלה

אמיר ודמני:  יצאנו לתוכנית לפני שלוש שנים, שהמטרה שלה הייתה לחזק בעיקר את הרכיבים של החוסן והלכידות

אמיר ודמני:  והתוצר של הדבר הזה, יגידו לך גם פה פק"ל, שפלוגה שעושה פק"ל, ההתייצבות שלה אחרי זה לאימון ותע"מ גדלה, לדוגמה, בהשוואה ללפני שהיא עשתה את התוכנית

אמיר ודמני:  זאת אומרת, הרעיון פה הוא להביא להיקף גבוה יותר של התייצבות, למסגרות יותר חזקות, זה חלק מהאבחון שעשינו

אמיר ודמני:       מבחינת הנושא של התגמולים, אני לא אפרט פה את כל הפרטים מפאת קוצר הזמן, אבל אני אגיד שמדובר פה בכ-500 מיליון שקלים, הצפי לשנת 2023, היום הנתונים של 330, אבל יש פה כמובן עוד פרק זמן במשך השנה הזאת

אמיר ודמני:  מדובר גם בתגמול הנוסף שניתן מהיום העשירי, גם בתגמול המיוחד שניתן מהיום ה-32, וגם בהשתתפות בהוצאות, ואני אומר על הדבר הזה שבצה"ל יש כבר עבודת מטה מאוד משמעותית, שהיא תיושם בחודשים הקרובים והיא תקדים את התגמול הנוסף למי שיבצע אימון כבר ליום הרביעי, ובעצם נתחיל את התגמול כבר מהיום הרביעי ונתחבר ליום העשירי, לפי המדרגות הקיימות היום

אמיר ודמני:  העבודה הזאת כבר סוכמה, ונוציא אותה לפועל בחודשים הקרובים

אמיר ודמני:      דבר נוסף הוא באמת מתחבר לכל הדברים שאמרתי קודם לכן, כך שיש פה באמת מעבר לכ-1

אמיר ודמני: 5 מיליארד שקל של ימ"מ, יש פה עוד כחצי מיליארד שקל של הטבות, וזה לא קשור להחלטת הממשלה האחרונה ב-200 מיליון שקלים, שאני מייד אפרט אותה, וזה לא קשור לתר"ש תנופה במילואים, שזה סדר גודל של עוד 100 מיליון שקלים בתוכנית רב-שנתית של שלוש שנים

אמיר ודמני:       הדבר הבא שרציתי להציג הוא את ההטבות למפקד במילואים

אמיר ודמני:  באמת יש פה המון דברים שהתקדמו בהחלטה הקודמת

אמיר ודמני:  יש פה גם הנושא של הנחה בארנונה, 25%, גם העלאת התגמול למפקד מילואים פעיל, גם לאור מה שאמרתי קודם לכן, ביחס לעומס שמוטל עליו, גם דברים חדשים, שכמו שאמרתי, זה ייכנס בדיוק ברבעון ג', נקודות ספורט ונופש בישראל

אמיר ודמני:  אבל בשורה התחתונה, עיסוק מאוד משמעותי, צריך להגיד שאנחנו עשינו בתוך הדבר הזה חלוקה בין המדרגים השונים, ו - - - את המענה לדרג המבצעי בעבודה מאוד מסודרת שהעביר תא"ל במילואים רועי אלקבץ

אמיר ודמני:      יש פה באמת תהליכים שלמים של הנגשת מידע, שאני לא אפרט אותם לעומק, אבל כדי שבאמת גם מוקד המילואים וגם באתר קודקוד וגם באתר המילואים, כדי להעביר את המסדרים בצורה שהיא עדכנית גם לתקופתנו כדי לעדכן את אנשי המילואים

אמיר ודמני:      אני רוצה ברשותך לעבור רגע על החלטות הממשלה ואז להצעות לתיקוני חקיקה

אמיר ודמני:      אז החלטות הממשלה שהתקבלו ממש בשבוע האחרון הן מאוד משמעותיות

אמיר ודמני:  מדובר פה בכך שכל משרת מילואים פעיל יקבל מענק לכלכלת הבית, מדובר במענק שנתי בגובה של 1,250 שקלים, שהוא בעצם חישוב של העלאת הארנונה שניתנת היום למשרת מילואים

אמיר ודמני:  היום ניתנים לו כ-5%, אנחנו מעלים את זה ל-15% בחישוב, והנחה בחשמל של 10%, זה הפירוש של 1,250 שקלים

אמיר ודמני:  אנחנו מעבירים את זה ישירות למשרת המילואים, על ידי צה"ל, על ידי מופ"ת

אמיר ודמני:  ההעברה תהיה בסוף השנה, היא כנראה תהיה פעמיים בשנה

אמיר ודמני:  ההעברה הראשונה תהיה בסוף השנה הזאת, בעבור 2023

שלום דנינו: דרך מי היא מבוצעת? דרך הצבא?     

אמיר ודמני: דרך הצבא, כן

אמיר ודמני:  אנחנו הרי יודעים מי משרת מילואים פעיל, זה ניתן כמענק, ומשרת המילואים מקבל אותו ישירות לחשבון הבנק שלו

אלון שוסטר: צריך לסגור מעגל מול הרשות המקומית?     

אמיר ודמני: לא צריך לסגור, זה מחוץ לעניין, זה אנחנו מעבירים ישירות למשרת המילואים

אמיר ודמני:  כדי לא להיכנס לעניין הזה של לסגור מעגל, אנחנו בעצם מסבסדים, אנחנו מעבירים סכום כסף, שהוא משתמש בו אחרי זה לצורך התשלומים שלו, כדי לא לעבור דרך מישהו, אלא להביא את זה באופן ישיר, זה הרבה יותר פשוט

אמיר ודמני:  זה מתוקצב, זאת ההחלטה

אמיר ודמני:  החלטה לא יכולה להיות ללא תקציב

אמיר ודמני:      הדבר השני הוא הנושא של מענק לקייטנות וצהרונים, גם זה כבר קורה השנה

אמיר ודמני:  מי שמבצע מילואים בחודשי הקיץ, יולי-אוגוסט, עכשיו אני אומר ככלל, אנחנו משתדלים שמשרתי מילואים לא יבצעו מילואים בחודשי הקיץ, אבל מי שמבצע מילואים בחודשי הקיץ ועושה מעל חמישה ימי מילואים ויש לו ילדים מתחת לגיל 16, לא משנה אם יש לו ילד אחד, שניים, שלושה, אנחנו מדברים על מענק שנתי בגובה 1,500 ₪ לטובת הדבר הזה

אמיר ודמני:  זה מתומחר ב-18 מיליון שקל, גם, למשרתי מילואים

משה סולומון: זה ללא ביצוע, כאילו, לא משנה אם הוא ביצע או לא ביצע

אמיר ודמני: לא, זה משנה

משה סולומון: הוא ביצע מילואים, אבל לא משנה אם יש לו ילדים בקייטנה ממש או לא

אמיר ודמני: לא, מה שהוא צריך, שהוא, א', יבצע חמישה ימים, וב', שיהיו לו ילדים מתחת לגיל 16

משה סולומון: הוא לא צריך להגיש איזה משהו כדי לקבל את זה

אמיר ודמני: לא, לא, לא, זה אוטומטי

אמיר ודמני:  אנחנו עושים את זה אוטומטי, כמו שאמרתי על המענק הקודם, גם המענק הזה ניתן באופן אוטומטי

אלון שוסטר: ולמה לא רלוונטי מספר הילדים?     

אמיר ודמני: כי אנחנו החלטנו ללכת על המנגנון הזה

אמיר ודמני:  ניסינו לעשות משהו מאוד פשוט

אמיר ודמני:  הדבר הבא הוא הנושא של מועדון "בהצדעה"

מאיר כהן: אפשר לעשות את זה רטרואקטיבית? אני התגייסתי עם בר-כוכבא, היינו עושים שמונים יום בשנה

אמיר ודמני: הדבר הבא הוא מועדון "בהצדעה"

אמיר ודמני:  יש פה בעצם הכפלה של מועדון "בהצדעה"

אמיר ודמני:  התקציב של מועדון "בהצדעה" עומד על 15 מיליון, התקציב עולה ב-14

אמיר ודמני: 5

אמיר ודמני:  הרבה מאוד פעילות, יש פה גם ראש האגף, אחרי כן הוא יפרט יותר ממני, אבל מדובר בפעילות לרווחת משרתי המילואים, כשאנחנו שמים דגש גדול מאוד על הנושא הזה של מבצעי תע"מ, מה שהסברתי לפני כמה דקות

אמיר ודמני:      עברה החלטה ששר החינוך בישיבת הממשלה אמר שהוא מחויב אליה, על הקלות לסטודנטים

אמיר ודמני:  מדובר פה בכמה דברים

אמיר ודמני:  אחד הוא הענקת שתי נקודות זכות בעבור ביצוע של עשרה ימים, במקום 14, מה שהיה עד כה; זכאות למועד בחינה נוסף בתוך 45 ימים, מה שלא היה נקוב בזמן עד היום; ועוד סיוע בהקלטה, צפייה בשיעורים

אמיר ודמני:  אנחנו בכלל משפרים, בהובלה של קמל"ר, שהוא לא נמצא פה היום כי הוא נמצא עם השר עכשיו בביקור בגדוד מילואים בגזרת עציון, אבל העניין הזה של סטודנטים גם מטופל באופן אישי על ידו מול המל"ג, אנחנו מרחיבים על זה בוועדת החינוך, אז אני לא ארחיב על זה מעבר לזה

אמיר ודמני:      הגדלת הנחה בקרקעות

אמיר ודמני:  ראיתי הלילה, יצא בטוויטר שמועצת מנהל מקרקעי ישראל ושר השיכון אישרו את זה, יש פה גם הגדלה בהנחה בקרקעות מ-75,000 ש"ח ל-100,000 ש"ח, אני ראיתי שזה כבר אושר, וגם העדפה של משרתי מילואים פעילים בפרויקטי מחיר מטרה של משרד השיכון

אמיר ודמני:  שתי ההחלטות האלה עברו, לפי מה שראיתי, כבר אתמול, וזה חלק מהחלטת הממשלה

משה טור פז: ודמני, אמרת שנדבר על זה בוועדת חינוך, אבל נושא הכפלת שכר המינימום של החייל הסטודנט

אמיר ודמני: אני אתייחס לזה בעוד שנייה

אמיר ודמני:  חוק הערכת מועדים, זה חוק שמונח פה בוועדת חוקה, חוק ומשפט, להחלת חוק למי שנקרא לשירות מילואים שחובותיו לרשויות המדינה ייעצרו, מה שנקרא, בזמן עד שלושים ימים לאחר ביצוע המילואים

אמיר ודמני:  מה שהוספנו, בהצעה המקורית היה מדובר בצו 8 ו-9, ופה מדובר גם בצו התראה חריג, שזו תוספת מאוד חשובה

אמיר ודמני:      יש פה עוד שורה של דברים שאני לא הולך לעבור עליהם אחד אחד, אני רק אגיד, גם באירועי תרבות וספורט, גם במדע, חדשנות וטכנולוגיה, שזה מלגות לרכישת תארים, גם מניעת הטלת עיקולים על חשבונות בנק של משרתי מילואים, שבזמן ביצוע המילואים, יש פה תהליכים עם משרדי ממשלה שונים ועם המוסד לביטוח לאומי, שזו הזדמנות בשבילי להודות לו על כל הפעילויות שלו בנושא מיצוי זכויות אקטיבי, אפרופו השאלה שלכם על העניין הזה של מה משרת המילואים צריך להתאמץ פה, אז הם התאמצו בשבילו

אמיר ודמני:      אני רק רוצה לסיים בשאלה של חבר הכנסת טור-פז, בעניין של החקיקה, לאן אנחנו עוד רוצים להתקדם

אמיר ודמני:  זאת בעצם הייתה השאלה שלך

אמיר ודמני:  לגבי הנושא של התגמול המזערי, הגדלת היקף התגמול המזערי, יש עבודה מאוד משמעותית שמובלת על ידי שר הביטחון, הרמטכ"ל, אנחנו עתידים לסיים אותה בחודשים הקרובים ולהביא הצעה שתגדיל משמעותית את גובה היום של משרת מילואים, שהיום עומד על 204 שקלים, להעלות אותו בצורה משמעותית לשכר הממוצע במשק, זה נמצא בעבודה, עדיין לא יושב מול זה תקציב, ולכן אני לא מציג את זה פה

אמיר ודמני:  אבל יש פה תהליך מאוד מתקדם בנושא הזה, וזה נמצא בעדיפות מאוד גבוהה מבחינת השר והרמטכ"ל

אמיר ודמני:  יש פה תגמול כשירות מבצעית, מה שאמרתי קודם לכן, מהיום הרביעי עד התשיעי למי שמבצע אימון, שזה חדש, וזו פקודת מטכ"ל, זה נמצא בסבב אישורים של פקודות מטכ"ל, ולכן אני מניח שזה יקרה בזמן הקרוב

אמיר ודמני:      יש פה בעצם שני דברים שאנחנו הולכים לשנות

אמיר ודמני:  אנחנו הולכים להחיל התיישנות על תביעות בגין ביצוע שירות מילואים לשבע שנים, היום אין הגבלה על הדבר הזה, זה לא סביר

אמיר ודמני:  והדבר השני הוא שאנחנו הולכים להגביל את המנגנון של גרירת שכר

אמיר ודמני:  יש מנגנון כזה, אני לא איכנס פה לכל הפרטים, מי שמבצע יום מילואים כל 60 יום הוא גוזר שכר שהוא לא בהכרח השכר האמיתי שלו

אמיר ודמני:  אנחנו רוצים פשוט להעביר את התקציבים האלה לטובת המאמצים שדיברתי עליהם קודם לכן, גם העניין של התגמול המזערי וגם העניין של תגמול הכשירות המבצעית ביחס לצרכים

אמיר ודמני:      הארכת מועדים, אני התייחסתי, ועדת חוק ומשפט

עידו בן יצחק: אני חייב לתקן אותך בעניין הזה

עידו בן יצחק:  חוק הארכת מועדים, לא רק שלא נמצא בוועדת חוקה, הוא גם לא הגיע לכנסת

אמיר ודמני: אז אנחנו לפחות מתכוונים להגיש אותו

עידו בן יצחק: אני עוד רוצה לציין בעניין הזה שחבר הכנסת בר-לב הגיש את הצעת החוק הזאת כבר ב-2014

עידו בן יצחק:  והממשלה אמרה שהיא תקדם הצעת חוק, ולכן הצעת החוק ההיא לא התקדמה

אמיר ודמני: אז אם אתה רוצה את הניסוח המדויק, זה מופיע בהחלטת הממשלה שהתקבלה ב-11 ביוני 2023

עידו בן יצחק: אבל לא נמצאת על שולחן הכנסת

אמיר ודמני: מאה אחוז, אז אנחנו נוודא שזה קורה

אמיר ודמני:  הסוגיה האחרונה היא משפרי שכר

אמיר ודמני:  אנחנו סיכמנו את זה בוועדת הרווחה לפני כמה חודשים, של שינוי החישוב למי ששכרו עלה ערב שירות המילואים ב-20% ובעצם הוא מקבל לפי השכר הגבוה, זה כבר קרה

אמיר ודמני:  אלה כיווני הפעולה הנוספים שיש לנו בנושא תיקוני חקיקה

אמיר ודמני:  אמרתי, ואני לא אפרט פה, שאנחנו עתידים להגיע לקראת ספטמבר בנושא צו התע"מ וצו המשך לאור השינוי של היקף הפעילות המבצעית, ונראה לי שאני אעצור כאן

אמיר ודמני:  תודה רבה

משה סולומון: תודה רבה

משה סולומון:  אני מניח שיש עוד הרבה דברים, אני גם הספקתי לשמוע בדיונים קודמים עוד הרבה מאוד פרטים לטובת מערך המילואים

משה סולומון:  אז אני רק רוצה גם לכבד את חבריי היו"רים לשדולת המילואים שנמצאים איתנו גם כאן, וגם נשמח שהם ידברו

משה סולומון:  חבר הכנסת אלון שוסטר, חבר הכנסת משה טור-פז, חברת הכנסת שרון ניר ויצחק קרויזר, שלא נמצא איתנו כאן כרגע

משה סולומון:  אנחנו כולנו כאן יושבי ראש של שדולת המילואים, ונעשה את כל היום הזה לכבוד משרתי המילואים

משה סולומון:  אני מבקש מחבר הכנסת אלון שוסטר לפתוח

משה סולומון:  לאחר מכן, אחרי חברי הכנסת שהם היו"רים של השדולה, אנחנו נעשה חבר כנסת ומישהו ממי שבר לכבד כאן, המשתתפים, בעלי תפקיד כאלה ואחרים

אלון שוסטר: כן, אני רק מבקש שהמערך לובש המדים לא ילמד מהשיטה הפוליטית של ריבוי מפקדים על יחידה אחת

אלון שוסטר:  זה פחות, אגב, זה עובד טוב, משרת נכון את הגזרה הפוליטית, וכולנו מרגישים שותפים

אלון שוסטר:  אני בא, כמו חבריי, מתוך נוף חיי

אלון שוסטר:  37 שנים, לא בשירות קבע, כמו רמטכ"ל שנמצא כאן, אבל במילואים

אלון שוסטר:  מילואים זה חודש-חודשיים בפיקים של שלושה, ארבעה חודשים, סמסטר ראשון, קשה

אלון שוסטר:  ועשינו את זה, אגב, לא סבלנו דקה

אלון שוסטר:  אהבנו כל רגע, התפתחנו, אבל אנחנו כרגע בסיטואציה שבה מגמות צולבות את היכולות של מערך המילואים, מקשות, ולכן אנחנו יושבים ועוסקים כאן בשיחות פתוחות ושיחות סגורות

אלון שוסטר:      מערך הגיוס הסדיר שלנו נמצא באיום, תחושת ההוגנות בשירות נמצאת באיום, ולכן קשיי המוטיבציה הברורים מאליהם, לא נרחיב כאן

אלון שוסטר:  כאשר מגיעים למילואים, זה על אחת כמה וכמה, קל וחומר כאשר מבינים את המספרים, את הפרומילים, האחוזים הבודדים של הישראלים שנושאים בנטל, אנחנו מבינים שאנחנו צריכים לעסוק, אגב, קודם כול, בעיני, בנושא כשירות, מבצעיות, מה עושים, האם אנחנו מכשירים את האנשים, החברים שיוצאים, וחלקם נמצאים כאן, רוצים להרגיש חיוניים ומוכנים, שתי הנקודות

אלון שוסטר:      הנקודה השנייה, המוטיבציה, זה בסוף נגזר לתוכנית פק"ל ולמסלולים, הייתי אומר, נפשיים, קהילתיים, שמחזקים את תחושת השליחות, וכל סריית העיסוק החשוב הזה בהוקרה של המשרת והמשפחה שלו

אלון שוסטר:       אני מבקש, גם אתם, גם אנחנו, נעסוק בבקרה של החלטות גם מהשנה הקודמת, מהממשלה הקודמת, גם בהחלטות החשובות של השנה

אלון שוסטר:  חשוב לוודא לא רק שאנחנו ברמזור בירוק, אלא גם מיצוי ההחלטות, לוודא שאנחנו פרואקטיבית מגיעים לכל אחת ואחד, בדיוק כמו שאתם מתכוונים לעשות

אלון שוסטר:  ואני מודה לכם, לכולם, על העשייה הזאת

אלון שוסטר:  זאת עשייה שהיא הרבה מעל ומעבר להוקרה של המשרתות והמשרתים, ויש פה רכיב חיוני לחוסנה של החברה ושל מדינת ישראל

אלון שוסטר:  ואנחנו חלקנו נלך לוועדות נוספות, אני מראש מצטער

אלון שוסטר:  תודה רבה

משה סולומון: תודה רבה

משה סולומון:  חבר הכנסת משה טור-פז

משה טור פז: טוב, בוקר טוב, חברים, נעים מאוד להיות כאן

משה טור פז:  אני מתחיל באמירת תודה לך, תא"ל אמיר ודמני, אתה השותף מספר אחת שלנו, בשנתיים וחצי שאני בכנסת, אתה בתפקיד עוד קודם

משה טור פז:  אתה לא רק שותף, אלא מוביל, כל תחום כוח אדם, אבל בוודאי במילואים

משה טור פז:  אני רוצה להגיד לך תודה בהזדמנות הזאת על מה שעשית

משה טור פז:  הרגשנו, ואנחנו מרגישים גם בהצגה הזאת, את טביעות האצבע המאוד מאוד מקצועניות שלך

משה טור פז:  נאחל לך המון הצלחה בהמשך, ושצה"ל ימשיך להרוויח ממך, גם אנחנו

משה טור פז:      באופן מאוד נדיר אנחנו שלושה חברי כנסת מאותה מפלגה, ששירתנו באותו גדוד

משה טור פז:  כשהגעתי למילואים בשנת 1995, זה נשמע מזמן, סיפרו לי שיש סמל מחלקה אגדי בפלוגה א', אל תתעסק איתנו, כן? קוראים לו מאיר כהן

משה טור פז:  באתי, "אל תיגע, אל תתקרב, לא לציוד שלו, ולא לזה"

משה טור פז:  כאילו, איתו לא מתעסקים, כמו גם עם כל הפלוגה המסוכנת שלו

משה טור פז:  אני הייתי מפקד מחלקה במסייעת, זו מחלקת הסיור, והמג"ד הקודם-קודם, קראו לו אלעזר שטרן, שבאופן מאוד נדיר לאלופים בצה"ל, גדי, כשהוא יצא לשנתיים לימודים, הוא עשה תפקיד מג"ד

משה טור פז:  אין לי מושג איך הוא עושה את זה

משה טור פז:  האמת היא שלא ידעתי את זה לפני שהגעתי, אבל כשגיליתי את מאיר כשהגעתי, זה היה די מדהים

משה טור פז:      אם אני מנסה לסכם, וגם יש לי העונג לעמוד בראש השדולה זו הכנסת השנייה, את האתגר שלנו, וסליחה שאני טיפה ציני, זה למלא את הקלישאות בתוכן

משה טור פז:  כי ביום הזה, ובכלל, אנחנו שומעים המון מחמאות לאנשי המילואים

משה טור פז:  אמיר הוא מהבודדים שגם יוצקים בהן תוכן, אמיר ודמני והאנשים שאיתו, יוסי, ובאמת צוות נהדר פה

משה טור פז:  אבל זה האתגר שלנו

משה טור פז:  לקחת את הקלישאות ולמלא אותן בתוכן

משה טור פז:  אם נצליח בזה, אז אנחנו חברי הכנסת נעשה את העבודה שלנו נאמנה

משה טור פז:       ואני אומר כאן, אתם יודעים, כשאני עזבתי את תפקיד מ"פ באותו גדוד, אז אשתי אמרה לאבוטבול, שהיה אחד מסמלי המחלקות, "תקשיב, הסיבה היחידה שאני מצטערת שמשה גומר תפקיד", חוץ מזה שעברתי לסמג"ד, שזה עוד ימי מילואים, ואחר כך למג"ד, "זה העל-האשים שלך בסוף תעסוקות

משה טור פז:  זו הסיבה היחידה שאני מצטערת

משה טור פז:  הם כל כך טובים, שוואללה, הם יחסרו לנו"

משה טור פז:  אז אני מאחל לנו שבתוך הקלישאות גם הדבר שייצוק תוכן באירוע הזה הוא רעות

משה טור פז:  הרעות הזו שאין דומה לה, אין קרוב אליה אפילו

משה טור פז:      יצא לי בקיץ האחרון להיכנס למים בכינרת עם גדוד המילואים שלי, שעשה ביוזמתו איזה מיזם של קיץ על הכינרת, ארבעה ימים, רובו ככולו בעלות שלהם, ונכנסנו למים עשרים שנה של מג"דים

משה טור פז:  כלומר, היו שם אני, המג"ד שאחריי, המג"ד שאחריו, שניהם כבר סיימו תפקיד, והמג"ד שנכנס לתפקיד לא מזמן, בסך הכול עשרים שנות מג"דיות היו במים ברגע אחד, וזו רעות

משה טור פז:  וזה חיבור שאין דומה לו, ואנחנו צריכים לוודא, כמו שאמרתי, שאת הקלישאות האלה גם נמלא בתוכן, בהצלחה לנו

משה סולומון: תודה רבה

משה סולומון:  חברת הכנסת שרון ניר

שרון ניר: בוקר טוב, אדוני היושב-ראש ולכל חברי השדולה, יושבי ראש השדולה

שרון ניר:  אני, קודם כול, ביום המיוחד הזה, יום הוקרה למערך המילואים, אני רוצה להוקיר את העבודה הנפלאה של צה"ל

שרון ניר:  אני חושבת שבאמת מדינת ישראל לאורך השנים, יש לה מקרה בוחן ייחודי שמחייב התארגנות אחרת, שונה, של צבא סדיר, ובתוכו צבא מילואים, שצבא המילואים הוא בעצם עמוד התווך של הצבא, צריך להגיד את זה

שרון ניר:      אני חושבת שבאמת האופן הרציני שבו חתומכ"א בהובלתך, תא"ל אמיר ודמני, לוקחים את כל הנושא הזה ברצינות, מייצר באמת תוצאות

שרון ניר:  זה שיש התייצבות כפי שתוארה לנו כאן, זה לא דבר שהוא מובן מאליו, עם כל המהמורות שקורות, ועם הצרכים, צריך להגיד ביושר, יש פה צרכים שהולכים וגדלים, עם קריאה שהיא לא טבעית למילואים, לפעמים מעכשיו לעכשיו, עם צווים שאנחנו, בוועדת החוץ והביטחון, מכירים אותם היטב

שרון ניר:  ובאמת מקרה הבוחן הייחודי הזה מאפשר לנו ומחייב אותנו להיערך בצורה שהיא מספקת, טובה ונותנת את המענה לא רק לצבא, אלא לאנשי המילואים שנרתמים

שרון ניר:       אני, נוף השירות שלי הוא שונה

שרון ניר:  אני שירתי בקבע לאורך שלושים שנה, אבל דווקא בגלל זה זכיתי לעמוד מקרוב על טיבם וטבעם של אנשי המילואים לאורך השנים

שרון ניר:  אנשי המילואים מגיעים ממקום מאוד נקי, של מסירות, של נתינה, של שליחות, בצורה הכי לא טבעית שיכולה להיות, כשפתאום מופעל להם שעון עצר על החיים, והם צריכים להשאיר את הכול מאחור בבת אחת, את המשפחה, את העבודה, דבר שצריך להבין אותו ולהעריך אותו מאוד

שרון ניר:       והיום זו ההזדמנות להכיר ולהעריך את זה

שרון ניר:  צריך להעריך את זה כמובן כל השנה ולאורך השנים, כי הם עושים את זה גם לאורך שנים

שרון ניר:  זה לא משהו שעושים אותו שנה אחת בבליץ, אלא לאורך שנים, וזה בעיניי הדבר היפה

שרון ניר:  המסירות הזו מחייבת את המדינה ואת הצבא להתארגן באופן שהוצג לנו קודם לכן

שרון ניר:  ואני באמת חושבת שהיכולת גם להכיר ולהעריך באמירות שהן חשובות, להתייחס לנושא הזה כאל נושא שהוא באמת מעשה פטריוטי ציוני במלוא מובן המילה

שרון ניר:  ואני לא אוהבת להיות קלישאתית, אבל צריך להגיד את זה ביושר, זו התייצבות שהיא פטריוטית ציונית פעם אחת, וגם להכיר ולהעריך בתגמולים ובקשת רחבה של דברים שתוארו לנו כאן

שרון ניר:      אני חושבת שמה שנעשה בחבילה של ה-200 מיליון ש"ח, שתוארה כאן, בצורה הכי פשוטה שיכולה להיות והכי מיטיבה שיכולה להיות, זה דבר שהוא ראוי, אני מבקשת לברך עליו

שרון ניר:  אני חושבת שהקשת הזאת שנותנת ומתגמלת במעט את אלה שבאמת מתייצבים ועושים שעון עצר על החיים שלהם, זה המעט שאנחנו יכולים לבטא, ואני מאוד מאוד מברכת על כך

שרון ניר:  ואנחנו כמובן במהלך היום גם נגיד את זה בכל הוועדות

שרון ניר:  ותודה רבה, אדוני

משה סולומון: תודה רבה, אנחנו נעבור עכשיו לעוד אנשים, ואחר כך נעבור לסירוגין לחברי הכנסת, ומי שרוצה לדבר, שיאמר לי

משה סולומון:  מאיר, אני יודע

משה סולומון:  אז אל"מ במילואים אופיר כהן, יושב ראש העמותה למען משרתי המילואים

אופיר כהן: בוקר טוב

אופיר כהן:  אופיר

אופיר כהן:  קודם כול, תודה רבה

אופיר כהן:  זה יום חשוב, זה בהחלט יום חג

אופיר כהן:  זה יום משמעותי מאוד שאתם מזמינים את כולנו לכאן כדי לשמוע אותנו, לראות אותנו

אופיר כהן:  אנחנו עושים את זה גם במשך השנה, אבל כשזה מתבצע ביום כזה, יש לזה משמעות אחרת

אופיר כהן:  זה גם יום חג לוודמני, שמחר משתחרר למעשה, מסיים תפקיד

אופיר כהן:  ואחרי שהוא ישתחרר, אנחנו כמובן נקלוט אותו בשמחה לעמותה

אופיר כהן:      אני רוצה לומר מילה בעניין הזה

אופיר כהן:  אנחנו עוסקים בענייני מילואים כבר משהו כמו שלושה עשורים, וארבע השנים האחרונות היו מהשנים הכי משמעותיות בהיבט של ההוקרה והתגמול והשינוי שהבאנו לחיילי המילואים

אופיר כהן:  "הבאנו" זה לא רק אנחנו, זה בעיקר מה שהצבא הביא, וזה בעיקר בזכות ודמני

אופיר כהן:  הוא באמת עשה עבודה מדהימה, וחשוב לומר את זה כאן

אופיר כהן:      התקופה הזאת היא תקופה מאתגרת, בטח בשנתיים האחרונות

אופיר כהן:  ודמני הציג פה את מבצע "שובר גלים", שהיחידות נקראות להרבה יותר מילואים, ותכף אני אגע במילה בעניין הזה, כי יש לזה משמעויות אחרות שלא נגענו בהן

אופיר כהן:      אנחנו מברכים מאוד על ההטבות שהוצגו פה, הטבות נהדרות

אופיר כהן:  יש לנו סייג לגבי חלק מהן, אנחנו גם היינו חלק מהסדנה של קמל"ר ושל אכ"א, והתוצרים פה נראים, ונראים טוב

אופיר כהן:  אני רוצה כן לגעת בכמה נקודות שאנחנו מתעסקים בהן בשנה-שנתיים האחרונות

אופיר כהן:  אני אעבור עליהן בבריף, אני חושב שאלה נקודות שהוועדה הזאת צריכה לדון בהן לעומק בהמשך, וזה המקום לשים אותן על השולחן

אופיר כהן:      אחת, זה צו חריג קריאה, זה צו שאנחנו חושבים כבר הרבה מאוד זמן שהצבא משתמש בו בצורה לא נכונה ולפעמים מוגזמת

אופיר כהן:  אנחנו רוצים להגביל את הצו הזה, שיהיו לו הגבלות כמו צו 8 וצו 9

אופיר כהן:  אני לא אגע כרגע למה וכל הפירוט, כי זה באמת ארוך, אבל אני כן מבקש שהוועדה הזאת תדון בזה

אופיר כהן:  כבר דיברנו על זה כמה פעמים, ועד היום לא הגענו לסופיות בהחלטה מה עושים איתו בהמשך

אופיר כהן:      שתיים, חוק הארכת מועדים, זה חוק שאנחנו עזרנו לחבר הכנסת בר-לב להגיש אותו בשנת 2014

אופיר כהן:  החוק הזה עדיין תקוע במסדרונות משרד המשפטים

אופיר כהן:  נוסף לו לאחרונה סעיף קטן שמשנה הרבה, שזו התוספת שהוא יפעל גם בצו חריג קריאה, ואנחנו מבקשים מאוד שהחוק הזה יצא לדרך

אופיר כהן:  הוא מאוד משמעותי באירועי חירום

אופיר כהן:  הוא היה משמעותי מאוד ב"שומר חומות", הוא היה משמעותי מאוד באירועי חירום אחרים

אופיר כהן:  אנחנו נתקלנו בהמון מצבים שבהם היינו צריכים לדבר עם כל רשויות המדינה כדי לגרום לכך שחיילי מילואים ומפקדי מילואים לא ייכנסו לכלא על עבירות שהם עושים בגלל שהם לא עומדים במועדים שרלוונטיים לחוק הזה

אופיר כהן:      שלוש, צביעת תקציב המילואים, אנחנו דורשים את זה הרבה שנים

אופיר כהן:  אנחנו חושבים שתקציב המילואים, האימונים, הציוד, הימ"חים, הכול חייב להיות צבוע

אופיר כהן:  כי לצערנו הרב, בכל פעם שיש בעיית תקציב, הדבר הראשון שיורד, הדבר הראשון שמלבינים בגרף באותה השנה זה אימוני המילואים

אופיר כהן:  וזה מבחינתנו מצב שאנחנו לא יכולים להסכים לו

אופיר כהן:       נקודה חשובה מאוד, בחוק המילואים משנת 2008 קבענו בסעיף 3 ד' ששר הביטחון צריך להציג אחת לשנה את רמת הכשירות והיקף הכוח לוועדה ולממשלה, וצריכים לקבל החלטה לגבי זה

אופיר כהן:  הממשלה צריכה לקבל החלטה בכל שנה שמה שהצבא קובע שצריך להיות היקף הכוח והכשירות הנדרשת מהיחידות הם תקינים ומתאימים למה שצריך

אופיר כהן:  הדבר הזה לא נעשה בכל שנה, כבר הרבה מאוד זמן

אופיר כהן:  זה נעשה בפעם האחרונה, לדעתי, לפני שנתיים

אופיר כהן:  זה כמובן דיון סגור לחלוטין, זה לא דיון שכולל אותנו, אבל הדיון הזה חייב להתבצע, בטח בשנתיים האחרונות

אופיר כהן:       אנחנו בשנתיים האחרונות נמצאים ב"שובר גלים"

אופיר כהן:  ודמני הציג את כמות התעסוקות המבצעיות שמבוצעות בשנתיים האלה

אופיר כהן:  אנחנו כעמותה מקבלים סדר גודל בשנה רגילה של עשרות פניות של חיילים ומפקדים שמבקשים את עזרתנו

אופיר כהן:  בשנתיים האחרונות אנחנו מקבלים מאות פניות, בכל שנה, של מ"פים, מג"דים וחיילים שזקוקים לעזרה

אופיר כהן:  זה נושא מאוד כאוב

אופיר כהן:  העניין הזה של לעשות תעסוקה מבצעית כל שנה או כל שנתיים זה לא עניין של מה בכך, זה לא היה בעבר, זה היה בעבר הרחוק

אופיר כהן:  זה לא לגיטימי היום בחברה הישראלית, והדבר הזה חייב לקבל התייחסות

אופיר כהן:      הדבר האחרון הוא פיקוח ובקרה של הוועדה על מוכנות יחידות המילואים, מצב הימ"חים ומצב יחידות המילואים בעקבות דוח - - - שהיה לפני כמה שנים, התפקיד של הוועדה הוא לוודא שהדבר הזה קורה

אופיר כהן:  אני מודה לכם מאוד על היום הזה ועל ההשתתפות, ובטח לחברי השדולה

אופיר כהן:  תודה רבה

משה סולומון: תודה לך, אופיר

משה סולומון:  ואני אתן עכשיו לדרגה הכי בכירה פה בשולחן הזה, חבר הכנסת גדי איזנקוט

גדי איזנקוט: בוקר טוב

גדי איזנקוט:  למדתי פה שהצנחנים השתלטו על כל יושבי הראש של הוועדות

גדי איזנקוט:  מזל שאופיר מגולני, הוא יושב ראש עמותת המילואים

גדי איזנקוט:       מערך המילואים מהווה את עיקר הסד"כ של צה"ל

גדי איזנקוט:  בעשרות השנים האחרונות צה"ל נלחם בעיקר בחזית אחת, ומערך המילואים בא פחות לידי ביטוי, למרות שהיו גיוסים ב"חומת מגן" וב"צוק איתן"

גדי איזנקוט:  ויש פה שינוי משמעותי

גדי איזנקוט:  השינוי המשמעותי בעיניי הוא התלכדות זירות והצורך לספק מענה רב-זירתי, מה שדורש סד"כ מילואים גדול ומיומן

גדי איזנקוט:      אחד הדברים המטרידים, זה גם עלה בהצגות פה של חטיבת המבצעים, הוא העובדה שהיקף הסד"כ במילואים עלה כמעט פי שלושה או פי שניים וחצי, וזה בא על חשבון המבנה המשולש של אימון מלא, אימון שלדי, תעסוקה מבצעית, וזה מתחבר לאמירה על חוק גיוס והצורך בסד"כ נוסף, בסדר כוחות נוסף לבט"ש, שהיה נותן מענה והיה חוסך את הצורך לבוא ולתת פה אישור בוועדה, לצווי חירום

גדי איזנקוט:  והחוזה הבסיסי בסופו של יום בין המדינה והצבא לאנשים המילואים, החוזה הלא כתוב, שאנחנו דורשים מהחברים האלה להיות מוכנים בטווח זמן של שעות מתוך הבנה שאין זמן יקר, להגיע מהמשרדים, אוניברסיטה, עבודה, לימ"ח, להצטייד, להתגייס ולהיכנס למלחמה, בתוך 18–24 שעות

גדי איזנקוט:  ולכן, מה שאופיר אמר בדבר החובה של הוועדה הזאת לראות פה את הרמטכ"ל ואת שר הביטחון שיצביעו על כשירות מערך המילואים, כך כתוב בחוק המילואים, למרות שזו כשירות הצבא

גדי איזנקוט:      אני מלא שבחים והערכה למפקדים במילואים, לחיילים במילואים, לחיילות במילואים, שמגיעים ומשרתים

גדי איזנקוט:  זה לא דבר שהוא מובן מאליו במציאות שאנחנו חיים בה, עם כל המורכבות שיש היום בחברה הישראלית, ואני מלא הערכה

גדי איזנקוט:  אני חושב שמה שנעשה בצה"ל בהובלה של ודמני ואושר על ידי הממשלה לתת הטבות, אני חושבת שההטבות האלה, בסופו של דבר, הן ביטוי להערכה גדולה ולהוקרה של החברה עם המיטיבים הכי גדולים שלה

גדי איזנקוט:  אלה לא נקודות הספורט או בית המלון, אני חושב שזה המסר שהחברה מוקירה את המיטיבים הכי גדולים שלה, גם בשגרה וגל במלחמה

גדי איזנקוט:  וזו הזדמנות להצדיע לכם ולומר תודה ולהביע הערכה על העשייה

משה סולומון: תודה רבה

משה סולומון:  נטע אראלי בן אור, תוכנית פק"ל

בן אור: אהלן, בוקר טוב לכולם, ותודה רבה לכל הפרצופים וגם לאלה שלא

בן אור:  אני רוצה להתחבר לדברים שלך שסיימתם בהם, ולהגיד שתורת הלחימה של עולם המילואים נתן לנו יגאל אלון

בן אור:  הוא אמר, "הרי רכוש אין לי והון אין לי, הנכס הגדול ביותר שיש לי הם חבריי"

בן אור:  ואני חושב שאלה בדיוק היסודות שעולם המילואים יושב עליהם

בן אור:       קוראים לי נטע, אני בן 38, אני משרת במילואים כבר כמעט איזה 15 שנה, נשוי לרותם וגר בקיבוץ העוגן בעמק חפר

בן אור:  ושתי הנקודות שאני רוצה להגיד, היושב-ראש, ברשותך, מתחברות לרוח התקופה שאנחנו נמצאים בה עכשיו

בן אור:      מה שקורה במדינה הגיע גם לשירות המילואים

בן אור:  לפני חודש סיימנו תעסוקה של חודש בגזרת בנימין, היה לא פשוט, וכמובן שכל ערב גם הדברים האלה עלו בשיחות, על האש ועל קפה והכול

בן אור:  אני חושב שלכם, נבחרי הציבור, יש אחריות מאוד גדולה, שבשביל שנקיים את הצוואה ואת המדיניות של יגאל אלון, ושהחברים האלה יישארו חברים שלנו, גם השיח שיוצא מכאן מגיע לתקשורת, הוא צריך להיות שיח ששומר ומכבד, על כל משרתי המילואים ועל כל הרוח של מי שבא לעשות מילואים, ולא משנה באיזה צד פוליטי הוא, ולא משנה מה הוא מרגיש כרגע תחת הרפורמה או ההפיכה או כל מיני דברים כאלה

בן אור:  זו האחריות הגדולה שלכם

בן אור:      והדבר השני שיגאל אלון אמר לנו, זה כעומק מעורבותו של בן אדם, כך אנחנו יודעים מה המשמעות של המעשה הזה עבורו

בן אור:  להיות מפקד במילואים, וזה עלה ככה בדברים שאמרת גם אתה, זה לא רק היום שבו קיבלתי את צו המילואים והיום שבו אני עולה על מדים לאיזו פעילות מבצעית או לאיזה אימון

בן אור:  זה היום-יום, שבו אתה מקבל טלפונים מהחיילים שלך, ובו אתה זמין לעזור להם, בעבודה ובלימודים ובחיים האישיים ובכול

בן אור:      אני חושב שההכרה הזאת מביאה אותי לסוף הדברים של מה שאני רוצה להגיד, ובזה אני גם אסיים

בן אור:  נופש זה דבר חשוב, הטבות זה דבר חשוב, תגמולים זה דבר חשוב, וזה מוערך בטירוף, כל העבודה הזאת של מי שעושה את זה מאחורי הקלעים ודואג לזה

בן אור:  אבל האתוס שלנו כחברה, של איך אנחנו רואים ומעריכים את עולם המילואים, בסוף, בגלל הדברים האלה, בעיניי, אנשים באים לשרת במילואים

בן אור:  ולא נופש כזה או הטבה כזאת או כל מיני דברים כאלה

בן אור:  והמסר שאתם מעבירים סביב השולחן הזה לנו, אנשי המילואים, הוא המסר החשוב בדברים האלה

בן אור:       מי שהספיק היום בבוקר לשמוע את ניקולה יוקיץ', השחקן של דנוור נאגטס, שלקחו אליפות, דקה אחרי שהוא לקח את האליפות, הוא אמר: "אליפות זה נפלא, אבל הקשרים שיצרנו כאן בתוך הקבוצה, זה הדבר החשוב באמת

בן אור: " בעולם הכי קפיטליסטי והכי כוחני, ניקולה יוקיץ' הוא דוגמה לאיך אנחנו במדינת ישראל רוצים לשמר את מודל צבא העם, בעיניי, ואת מודל שירות המילואים

בן אור:  בקשרים האישיים בין האנשים

בן אור:  תודה רבה על הזמן

משה סולומון: תודה רבה

משה סולומון:  חבר הכנסת שרון דנינו

שלום דנינו: שלוש שאלות של אינפורמציה

שלום דנינו:  אחת, אתם מדברים על מאת אחוזים שעושים מילואים, והמסגרות מלאות, וההתגייסות היא גבוהה, מעבר למה שצריך

שלום דנינו:  זה מה שהצבא צריך? את מאת האחוזים? שרק נבין את הבסיס שאנחנו מדברים עליו

אמיר ודמני: בסוף, היקף הסד"כ הוא פונקציה של המסגרות

אמיר ודמני:  זאת אומרת, לצורך העניין, יש צרכים לצבא, כמו שהוצג פה, שאילו היה עוד סד"כ להפעיל אותו בתוך הבט"ש, כנראה היה אפשר להוריד את היקף המילואים

אמיר ודמני:  אבל ביחס למסגרות הקיימות, זה הסד"כ שצריך, כן

שלום דנינו: זאת אומרת, אין לנו בעיה של התייצבות למילואים, שאנשים לא מתייצבים, אתה מזמן אותם והם לא מגיעים, ואז חסרים

משה סולומון: זה עניין של עומס

משה סולומון:  עומס אנשים שמשרתים

אמיר ודמני: תמיד יש אנשים שלא מתייצבים

אמיר ודמני:  אני אומר שבסך הכול ביחס למשימה, לתקן התע"מ, מה שנקרא, יש לנו עמידה מלאה בתקני בתע"מ, והרעיון מבוסס על כך שיש אחוז מסוים שמשתחרר

אמיר ודמני:  הרוב זה בבקרה

אמיר ודמני:  יש כאלה שלא מתייצבים, מטפלים בהם באמצעים הרגילים

שלום דנינו: השאלה השנייה היא הנושא של תשלום ימי המילואים

שלום דנינו:  לא הבנתי את העניין של זה יעלה ממאתיים למשהו, זה לא הממוצע של השכר של המילואימניק בשלושת החודשים האחרונים?     

אמיר ודמני: מה שאמרתי זה שאנחנו עושים עבודה

אמיר ודמני:  יש מה שנקרא תגמול מינימלי, לצורך העניין מי שאיננו עובד

אמיר ודמני:  אז התגמול המינימלי היום הוא מאוד נמוך

אמיר ודמני:  הוא עומד על 204 שקלים

אמיר ודמני:  אנחנו רוצים להעלות את התגמול המינימלי

שלום דנינו: אוקיי

שלום דנינו:  שאלה שלישית

שלום דנינו:  אני יוצא לוועדת הכלכלה, מה אתם רוצים מאיתנו בוועדת הכלכלה שנשים לב ונקדם?      

אמיר ודמני: אני צריך גם לעבור לשם

שלום דנינו: אז ניפגש שם

מירי פרנקל-שור: אני מבקשת להעיר משהו לוודמני

מירי פרנקל-שור:  אנחנו נמצאים בשיח על העלאת מספר ימי המילואים ועל העלאת התע"מ מפעם בשלוש שנים לפעמיים בשלוש שנים

מירי פרנקל-שור:  והשיח תמיד שנמצא בינינו הוא השיח אם היו יותר משרתי מילואים, היה אפשר לעשות יותר ויותר תחלופות

מירי פרנקל-שור:  זאת אומרת, זה שיש מספיק סד"כ שיעשה את המילואים, זה נכון, אבל השאלה, וצריך לשים את זה על השולחן, מדוע יש רק 130,000 משרתי מילואים, ואם הסד"כ הוא מספיק

מירי פרנקל-שור:  מכיוון שבסופו של דבר, נכון שמתייצבים למילואים, ונכון שאולי זה מספיק למשימות, אבל בדיוק העומס הזה והנטל הכבד הזה נופלים על מספר משרתי מילואים מאוד מאוד מצומצם

מירי פרנקל-שור:  אולי היה נכון להגדיל את היקף המשרתים, כדי שהנטל יתחלק בין יותר ויותר אנשים

אמיר ודמני: אני הסברתי את זה, ואני מקווה שגם יחזק אותי פה הרמטכ"ל לשעבר

אמיר ודמני:  הבעיה היא לא היקף המשרתים, הבעיה היא היקף המסגרות

אמיר ודמני:  בסוף, אתה צריך מסגרות, זה לא עניין רק של משרתים

אמיר ודמני:  היקף המסגרות שיש שהן רלוונטיות לביצוע של תעסוקה מבצעית באיו"ש הוא כזה שהוא לא מספק אל מול מתאר של כמות המסגרות שצריך להפעיל בשנה

אמיר ודמני:  ולכן, כשאני מסתכל על סך המסגרות, אז אנחנו צריכים להפעיל אותו יותר מפעם בשלוש שנים

אמיר ודמני:  זו לא שאלה של היקף הסד"כ, זו שאלה של מסגרות

אמיר ודמני:  קשה להקים מסגרות

אמיר ודמני:  זו לא רק משמעות של כוח אדם

רם בן ברק: צריך גיוס יותר גבוה לצבא, קודם כול, לסדירים, כדי שיחליפו חלק - - -     

אמיר ודמני: השאלה הייתה לגבי המילואים

מירי פרנקל-שור: רם, זה לא רק, מכיוון שאם יש לך רשומים חצי מיליון אנשים, ובסופו של דבר הנטל נופל על 130,000, זה דבר אחד

מירי פרנקל-שור:  ומעבר לזה, צריך לחשוב יותר יצירתי, שיש אנשים שמסיימים את שירות החובה ונפלטים בכלל מרשומות צה"ל, והשאלה היא אם שם לא היה נכון יותר לחשוב באופן יצירתי

מירי פרנקל-שור:  בסופו של דבר, תמיד הנטל נופל על - - -     

אמיר ודמני: אז אני אומר, זה עניין של מסגרות וזה עניין של כשירות

אמיר ודמני:  לא כל מי שמשתחרר הוא רלוונטי למשימה הזאת

אמיר ודמני:  אני אומר, במסגרת הזאת אנחנו ממצים את המקסימום האפשרי

אמיר ודמני:  אבל הקושי הוא בלהקים מסגרות נוספות, כי זו לא רק שאתה של כוח אדם

אמיר ודמני:  זו שאלה של תקציב, של תשתיות, של אמצעים, זו המורכבות

משה סולומון: תודה רבה

משה סולומון:  תראו, אתמול התוודעתי לאיזשהו סיפור

משה סולומון:  אנחנו ביום חגיגי, יום מאוד משמעותי, יום שאנחנו מוקירים ומעריכים וחושבים איך אנחנו באמת נותנים לאנשים שנותנים הרבה יותר מהמדינה

משה סולומון:  מצד שני, גם בתוך הצבא וגם בתוך מערך המילואים, יש הרבה דברים שאנחנו יכולים לטפל בהם, לא רק בהיבט של הטבות ותגמולים, אלא גם בהיבט של דרכי פעולה והתנהגויות וכן הלאה

משה סולומון:      אתמול שוחחתי עם בחור, איש מילואים שנמצא עכשיו במילואים, בחור בשם אלדד ישעיהו, שנתקל באיזושהי סוגיה מאתגרת, אני אשמח לשמוע אותו

משה סולומון:  תציג את עצמך ותספר את הסיפור

משה סולומון:  ואני חושב שזה לא אמור לפגוע בחגיגיות, אלא זה אמור לתת לנו איזושהי פרספקטיבה לעוד דברים שאנחנו צריכים לטפל בהם

משה סולומון:  בבקשה

אלדד ישעיהו: טוב, קודם כול אני אומר שכבוד הוא לי להיות פה במשכן הכנסת, ובפרט בוועדה עם כל האנשים, בייחוד ביום כזה, של יום הוקרה למערך המילואים

אלדד ישעיהו:  אני באמת כרגע נמצא אומנם בהפוגה קצרה, אבל אני תוך כדי שירות מילואים

אלדד ישעיהו:       בקצרה על עצמי, אני אלדד, בן 25, סטודנט באוניברסיטת בר-אילן

אלדד ישעיהו:  שירתי בחטיבת הצנחנים, גדוד 202, לוחם ומפקד, ומשרת בחטיבה צפונית במילואים

אלדד ישעיהו:  ומתוך כך, הדברים שאני רוצה להגיד הם בעצם דברים שאני חוויתי, איזה אירוע, אבל אני פה מחזק, זאת אומרת, אני בא מבפנים

אלדד ישעיהו:  אני לא רוצה שזה ייראה כמו ביקורת נוקבת מבחוץ, אלא מבפנים

אלדד ישעיהו:  חשוב לי מערך המילואים, אני אוהב את המילואים, אני פה מכוח החברים שלי לפלוגה, מכוח החברים שלי לצוות, מכוח המפקדים שלי במילואים, המ"מ שלי

אלדד ישעיהו:      אז חוויתי חוויה באמת לא פשוטה, בייחוד של המסגרת שבה זה קרה, ממש עד למדי ב'

אלדד ישעיהו:  אמירה מאוד גזענית שדי היממה אותי ואת כל הסובבים אותי

משה סולומון: ספר לנו מה היה שם

אלדד ישעיהו: בגדול, אנחנו היינו באימון לפני תעסוקה בגזרה הצפונית, כשאחד מאנשי המילואים הוותיקים ניגש אליי, ובעצם לא הצלחתי לפתוח איזו מכולה, התארגנו לערב פלוגה רגע לפני שעולים למוצב, ואמר לי, "תן לי לפתוח את המכולה"

אלדד ישעיהו:  הצליח לפתוח אותה, וכשהוא קם, אמר לי ליד כל אנשי המפל"ג שהיו שם: "אתם הכושים לא יודעים לעשות שום דבר"

אלדד ישעיהו:  ממש ככה

אלדד ישעיהו:  אני לא מכיר אותו, אין לי מושג מי זה

אלדד ישעיהו:  "אתם הכושים לא יודעים לעשות שום דבר"

אלדד ישעיהו:      כולם הסתכלו עליי ככה בהלם

אלדד ישעיהו:  אמרתי להם, אפילו לא בצחוק, אין מקום

אלדד ישעיהו:  הוא יצא מהמכולה, ושאלתי אותו מה השם

אלדד ישעיהו:  לקחתי את השם והעברתי את זה הלאה למפקדים, מתוך ציפייה שאין להם מקום לאירוע כזה

אלדד ישעיהו:  אבל כמו שאמרתי, מכוח הזה, ואני רוצה לומר, בחוויה לא נפגעתי בשמי

אלדד ישעיהו:  לא נפגעתי מהאמירה הזו, כי היא אמירה אומללה, וחשוב לומר את זה, והיא שייכת לשוליים

אלדד ישעיהו:  אלה לא אנשי המילואים, אלה לא החברים שלי לצוות, אלה לא החברים שלי לפלוגה, זה לא הגדוד, זו לא החטיבה

אלדד ישעיהו:  אבל גם לשוליים צריך להתייחס, וצריך להתייחס בהתאם

אלדד ישעיהו:  מתוך החשיבות שלנו למערך המילואים, בגלל שאנחנו תופסים ממנו מחנה באמת נעלה ובאמת קדוש, אני מייחס חשיבות

אלדד ישעיהו:  זאת אומרת, עכשיו אנחנו שומרים בגזרה הצפונית, אני חושב שאנחנו עושים את זה באמת בחרדת קודש, אנחנו שומרים על יישובי הצפון

אלדד ישעיהו:  ומתוך כך צריך להתייחס לשוליים ולצאת באמירה ברורה נגד הדברים האלה

אלדד ישעיהו:      אני ציפיתי, באמת, שהאירוע יטופל מייד

אלדד ישעיהו:  מחר שבועיים לאירוע, אני משרת באותו מוצב עם אותו אדם, ואני אומר בכנות, זה קשה

אלדד ישעיהו:  זאת אומרת, מצד אחד אני מבין את החשיבות של מה שאני עושה, אין לי ספק

אלדד ישעיהו:  מצד שני, אני מתנהל עם אותו אדם

אלדד ישעיהו:  זה מאוד קשה

אלדד ישעיהו:      עכשיו, הוא לא הסיפור, וגם אני לא הסיפור פה

אלדד ישעיהו:  זאת אומרת, זה היחס שלנו כחברה אל מול אמירות גזעניות

אלדד ישעיהו:  האם אנחנו יודעים להגיד שזה אירוע חמור, שזה דבר אחד, וזה טוב וזה בריא

אלדד ישעיהו:  אבל האם אנחנו יודעים לא רק לומר, בפה, אלא להוקיע את זה, זאת אומרת, במעשים, לדבר כזה אין מקום בחברה, לדבר כזה אין מקום, בטח שלא בצה"ל

אלדד ישעיהו:       ואני פה מתוך כוח החברים שלי לפלוגה שבאמת תמכו מהרגע הראשון, החברים לצוות, לפלוגה

אלדד ישעיהו:  זאת אומרת, זה הגיע למצב שהוא בריא, שאני הייתי צריך להרגיע אותם ולהגיד, חבר'ה, כאילו, בואו שנייה, אנחנו עושים דבר גדול, בואו נשים את הדברים, כמובן לא להמעיט בערך של זה, אבל בפרופורציות אל מול המשימה שלנו

אלדד ישעיהו:      ומתוך כך, ביום הזה אני חושב שחשוב להעמיד דברים על דיוקם, בטח במערך המילואים, בטח, אני חושב, ברמה הפיקודית והערכית, המשולש שמדברים עליו תמיד ברמה הפיקודית, שאחד מהם זה ערכים, זה לא רק המבצעיות

אלדד ישעיהו:  ונמשיך לשרת, חשוב לי לומר, לא משנה שום אמירה ולא משנה מה קורה, אנחנו נמשיך להגיע למילואים

אלדד ישעיהו:  אני מאמינים במה שאנחנו עושים

אלדד ישעיהו:  תודה רבה

משה סולומון: זאת באמת גישה נכונה, גם מה שאמרתי בתחילת דבריי, החוק שהעברתי בטרומית, שמתייחס לאוכלוסיות ייצוג שמגיעות ומשרתות בצבא, כמה חשוב לתת להן את הגב, כי זה קורה

משה סולומון:  זה קורה בכל המקומות, ותפקידנו לא ליפול לפח של להבעיר את השטח, אלא צריך לקחת אחריות

משה סולומון:  אני דיברתי עם אלדד אתמול כדי להציג את זה לא ממקום של "אכלו לי, שתו לי", אלא ממקום של לתקן, של תיקון

משה סולומון:  וזו האמירה שצריך, כאן, כולנו כמפקדים, לראות איך דברים כאלה לא קורים, כי זה מייצר את הלכידות, מייצר את המוטיבציה, זה מייצר המון המון דברים שהם הרבה מעבר ליום-יום ולתקשורת הזרה שאנחנו שומעים הרבה פעמים

משה סולומון:  תודה רבה, תודה גם שככה, באת לספר בהתראה של כמה שעות

משה סולומון:  חבר הכנסת מאיר כהן

מאיר כהן: תודה רבה, אדוני

מאיר כהן:  גזענים ומטומטמים יש בכל מקום

מאיר כהן:  אנחנו ממשיכים לאתר אותם ולטפל בהם, והצבא מחויב לזה

מאיר כהן:      אני רוצה, למרות היום החגיגי, להגיד שאני חושב שדי מלקקים פצעים של החלטה של הצבא לפני כמה שנים

מאיר כהן:  הייתה החלטה גורפת, לצערי, לוותר על מערך המילואים

מאיר כהן:  הצבא ויתר על מערך המילואים, והפך את מערך המילואים לכלי לפשרות בכל פעם שהתעסקו עם אנשי האוצר והיה צריך לוותר על משהו

מאיר כהן:  הצבא שם את מערך המילואים ואמר, אם אנחנו צריכים לקצץ, אנחנו יודעים מאיפה

מאיר כהן:  ולכן מערך המילואים הפך להיות מדבר מאוד ערכי ומאוד חשוב, הוותיקים בוודאי זוכרים שפעם היה שיר שאמר: "כל העם במילואים", איפה? "רק בישראל"

מאיר כהן:  אי אפשר להגיד את זה היום

מאיר כהן:       זה לא הסיפור הכלכלי

מאיר כהן:  זה הסיפור הערכי

מאיר כהן:  ולמה זה הסיפור הערכי? כי בימים כאלה אני לא בטוח שמי שמשתחרר מהצבא, מישהו בצבא יושב ומספר לו על הנחיצות שלו בתוך מערך המילואים

מאיר כהן:  אתה לא יכול להגיד, ודמני, שאני כל כך מעריך אותך, ואגב, אני פותח סוגריים, הרבה פעמים כשאני יודע שאתה נמצא פה, אני בא לשמוע את הסקירות שלך, כי הן מעולות

מאיר כהן:  אבל אי אפשר לבוא ולהחליט שבסוף השירות, אני מקבל את האינפורמציה משלושת הבנים שלי, שעושים מילואים, שמספרים לי שבניגוד למה שאני מספר להם, שהיה ברור לנו שכולם, כל הפלוגה האורגנית עוברת למערך המילואים

מאיר כהן:  במערך המילואים היום זה לא קורה, היום הם מסיימים, ובערך איזה עשרה נחוצים, והשאר לא נחוצים

מאיר כהן:      עכשיו, זאת טעות בסיסית של צה"ל

מאיר כהן:  זאת טעות בסיסית, ולא משנה מה דרגתך בצבא

מאיר כהן:  האתגרים במדינת ישראל יחייבו אותנו לחזור ולחזק את מערך המילואים

מאיר כהן:  ואנחנו לא עושים את זה

אמיר ודמני: חשוב לי להגיד לך, נעשה פה רק צדק

אמיר ודמני:  הרמטכ"ל קרא למשרתי המילואים, אני מדבר לכל המג"דים, לפני כשלושה–ארבעה שבועות, אני פשוט נכחתי שם, והיו עוד שורה של פורומים

אמיר ודמני:  הרמטכ"ל, גם הקודם וגם הנוכחי, הבהירו את החשיבות והנחיצות שאתה מדבר עליהן, והדבר בא לידי ביטוי גם במודל אימונים, גם בתע"מ שהוצג פה, וגם בהיקפי ההשקעה המשאבית

אמיר ודמני:  זאת אומרת, האמירה הזאת, אני לא רוצה להתייחס לעבר, אני רוצה להגיד שבשנים האחרונות זה ממש לא המצב

מאיר כהן: אני רק אומר, שלא ניפול לזה עוד פעם

מאיר כהן:  כי בתקופה שבה יש הרבה אתגרים, גם ביטחוניים, אבל אתם עומדים לפני אתגרים כלכליים, אל תשימו את מערך המילואים כמקום ראשון שבו צריך לקצץ

מאיר כהן:  יש לו חשיבות ערכית, יש לו חשיבות מבצעית

מאיר כהן:  זה פשוט להחזיר את העם הזה לאחדות

מאיר כהן:  מילואים זה אחדות

מאיר כהן:  שתדעו לכם

מאיר כהן:       ואני פונה לכל החבר'ה מהאזרחים שמייצגים את המילואים, תתפשרו על מופע כזה או אחר בכל סל, זה נראה לי לוקסוס

מאיר כהן:  אנחנו, בשנות התשעים והשמונים והאלפיים עשינו מופעים

מאיר כהן:  אספנו כסף מהצבא והבאנו את המשפחות שלנו למופעים

מאיר כהן:  אז טוב שהיום מסבסדים אתכם, אבל זה לא העניין

מאיר כהן:  העניין הוא כמה אתם יכולים להיכנס כאנשי מילואים לתוך בתי הספר, ושם להתחיל את העבודה

מאיר כהן:  וכמה אתם כאנשי מילואים מגיעים לצבא, ובסוף השירות מתחילים שם את העבודה

מאיר כהן:  כי הכול זה חינוך

מאיר כהן:  תודה

משה סולומון: תודה רבה

משה סולומון:  רס"ן במילואים דביר אינדיג, יושב ראש "צו 8"

דביר אינדיג: שלום

דביר אינדיג:  אני עורך דין בהכשרה שלי, מעסיק אנשי מילואים בחברה שלי

דביר אינדיג:  בעברי הייתי חי"רניק בחטיבת הנח"ל הצפונית, והיום אני מג"ד בנפה של משה סולומון

דביר אינדיג:      אנחנו בעמותת "צו 8", אנחנו האחוז האחד, אנחנו עמותה צעירה של אנשי המילואים שאמורה לייצג את האחוז האחד שעושה מילואים

דביר אינדיג:  כן, אחוז אחד, זה המצב

דביר אינדיג:  אחוז אחד במדינת ישראל, פחות או יותר, כעשרת אלפים, משרת במילואים

דביר אינדיג:       המצב כיום, אם היינו פעם בעשרה מיליון ימ"מים בערך בשנה, אנחנו היום בערך במיליון ומאתיים, בין מיליון לשני מיליון ימ"מ בשנה

דביר אינדיג:  זה אומר שהמדינה מגייסת הרבה הרבה פחות מילואים, הרבה הרבה פחות עומדים בנטל, ולכן, בכל כיוון ובכל פינה, פחות רואים את אנשי המילואים ופחות מתייחסים אליהם

דביר אינדיג:      אז אני קודם כול רוצה להגיד תודה לתא"ל ודמני שמסיים את התפקיד מחר

משה סולומון: שנייה, מאיפה הנתון הזה? זה לא נכון, כי אנחנו קיבלנו קודם שאומנם הנטל הולך על פחות אנשים, אבל יותר זמן

משה סולומון:  כלומר, הימ"מ לא יורדים

מרב מיכאלי: תגמול אנשי מילואים, לדעתי, הוא גדול יותר ממה שהיה אי פעם

מרב מיכאלי:  בעבר היחס למילואים - - -     

דביר אינדיג: במצגת שראיתי לפני שנה, היה מדובר שבשנים עברו היון תשעה, עשרה מיליון ימ"מ בשנה, והיום זה באזור מיליון, שניים

משה סולומון: בוא נמשיך, אבל הנתונים, יש פה גם במה שהוצג קודם לכן

אמיר ודמני: אני הצגתי פה, אנחנו מדברים על 2

אמיר ודמני: 4, כשבשנים קודמות, אני מסתכל חמש שנים אחורה, זה היה בין 1

אמיר ודמני: 9 מ-2017 ל-1

אמיר ודמני: 7

אמיר ודמני:  מבחינת היקף התגמול, דיברתי על חצי מיליארד נוסף

משה סולומון: לא, הוא דיבר על ימי מילואים

דביר אינדיג: לא דיברתי על תגמול

דביר אינדיג:  דיברתי על תהליכים של עשרים שנה, לא של חמש שנים

משה סולומון: מאחר שיש הרבה מאוד התקדמות בסוגיה הזאת, כדאי לדייק באחוזים

דביר אינדיג: אני בא רק לחזק את הנקודה שבסופו של דבר יש פחות ופחות אנשים שעושים ימי מילואים

דביר אינדיג:  ולמרות העבודה המאוד קשה והמבורכת של תא"ל ודמני ושל הסגנית שלו אבישג, ושל יוסרי מקמנ"ר, עדיין אני מרגיש שזה כמו בתחבורה, שאתם רואים פה בירושלים שבונים את הקו האדום, וזה לא מספיק, וגם בתל אביב, שסיימו את הקו האדום וזה לא מספיק

דביר אינדיג:  האספקה של התשתיות לא מדביקה את הפער של הצורך

דביר אינדיג:  וההטבות פה, שבאמת מאוד משופרות, ואנחנו מאוד מברכים עליהן, הן לא כל העניין

דביר אינדיג:  חבר הכנסת סולומון, הן לא העניין

דביר אינדיג:  ההטבות זה נחמד, ההטבות זה טוב

דביר אינדיג:  אנשים לא באים בגלל הטבות

דביר אינדיג:  אנשים באים בגלל ציונות ובגלל רעות

דביר אינדיג:  אלה שתי הסיבות העיקריות שבגללן באים

דביר אינדיג:  השאלה אם זה לא מספיק

דביר אינדיג:  לדעתנו זה לא מספיק

דביר אינדיג:  אחוזי ההתייצבות שאנחנו מכירים באימונים זה אזור ה-60%

דביר אינדיג:  אז אתה רואה שכבר יותר קשה לגייס

דביר אינדיג:      אני, כמג"ד, עכשיו, יש לי אימון בעוד שבועיים, אני מקבל מאות בעיות מאנשים, אנשים לא רוצים להגיע

דביר אינדיג:  ואגב, יכול להיות שהפתרון הוא לא פחות ימ"מים, ההפך, יותר ימ"מים

דביר אינדיג:  צריך לאמן יותר

דביר אינדיג:  אנחנו צריכים להתאמן יותר

דביר אינדיג:  צריכים לחבר את ה"פיווטים" שמחברים את עולם המילואים לעולם הסדיר

דביר אינדיג:  נג"דים בימ"חים פוטרו, קצינות קישור רודדו, המח"טים אנשי המילואים לא עוברים השתלמויות כמו שביקשנו שהם יעברו, השלמויות בחטיבות המילואים

דביר אינדיג:  אנחנו מדברים על זה שהטבות הן לא חזות הכול

דביר אינדיג:  צריך לאמן אותנו יותר, להכשיר אותנו יותר, לחבר את ה"פיווטים" שמחברים בין צבא הסדיר לצבא הקבע בצורה יותר יעילה

דביר אינדיג:  ושוב, אנחנו מברכים על הכול, אבל אנחנו צריכים תשומת לב הרבה יותר גדולה, ואת המעט שעושים, שזה מעט יחסית, כאחוז אחד, לאמן יותר ולתגמל יותר

דביר אינדיג:  תודה

משה סולומון: תודה רבה, תודה רבה

משה סולומון:  הזמן הוא קצר, יש לנו רבע שעה בסך הכול כולל סיכום, אז אני מבקש מכאן מהדוברים, כדי שנספיק את כולם, כל מי שביקש, שיהיה קצר

משה סולומון:  חבר הכנסת רם בן ברק

רם בן ברק: תודה רבה

רם בן ברק:  אני, לצערי, או לשמחתי, לא עשיתי הרבה מילואים בחיי, כי אחרי שנתיים שעשיתי מילואים התגייסתי למוסד, ושם שירתי כל חיי

רם בן ברק:  בטח הפסדתי הרבה, אבל הרווחתי מהצד השני

רם בן ברק:      אני חושב שיש לנו בעיה

רם בן ברק:  שמעתי היום ריאיון של גדי איזנקוט ברדיו

רם בן ברק:  והמראיינים אומרים לו כמובן מאליו, הרי אתה מבין שהצבא לא צריך את כל החרדים ואת כל האנשים שלא מתגייסים, יש לנו עודף של חיילים

רם בן ברק:  זה כמובן מוטעה, וכמובן מישהו משריש את האינפורמציה הזאת, כדי שאנשים בציבור יחשבו ככה

רם בן ברק:  אבל זה מצב לא תקין

רם בן ברק:  יש לנו מחסור אדיר בחיילים קרביים, והמחסור הזה בא לידי ביטוי בתעסוקה של המילואימניקים

רם בן ברק:  במקום להתאמן הם צריכים לעשות תעסוקות

רם בן ברק:  וצריך להבהיר את הדבר הזה בצורה ברורה מאוד

רם בן ברק:  אנחנו צריכים את כל האוכלוסייה בת ה-18 שתתגייס לצבא, כי אנחנו צריכים עוד חיילים, ואנחנו צריכים לייצר מסגרות כדי שייקחו על עצמן הרבה מאוד משימות, כדי לשחרר את הכוח העיקרי למלחמה, שזה כוח המילואים, שיהיה בכשירות ויתעסק באימונים ולא בתעסוקה

רם בן ברק:      היום אנחנו מכשירים אותו בתעסוקה, זה גם מגיע לוועדה הזאת, ואנחנו צריכים להבהיר את העניין הזה, שיהיה חד-משמעי

רם בן ברק:  התחושה בציבור היא שצה"ל לא צריך את האנשים האלה

רם בן ברק:  התחושה הזאת היא לא נכונה

רם בן ברק:  צה"ל צריך אותם, ואנחנו צריכים להבהיר לאוכלוסיות השונות שזקוקים להן, ולא להיקלע לפייק הזה שבא ואומר, לא צריך אותם ממילא, אז למה להתעסק איתם

רם בן ברק:  תודה

רם בן ברק:  וכל הכבוד לכם, אני מצדיע לכל המילואימניקים, כמובן

רם בן ברק:  מעריך אתכם מאוד

משה סולומון: תודה רבה

משה סולומון:  רונן פלר

רונן צור: גם אני הכנתי חמישה עמודים

רונן צור:  שלוש נקודות

רונן צור:  אני רונן פלר, אני היום סמג"ד מילואים ב-9311, שזו אוגדת החי"ר של פיקוד העורף, החדשה

רונן צור:  אני כנראה בדצמבר הולך לקבל את הגדוד שלי, ולקבל להיות מג"ד

רונן צור:       אני רוצה לגעת בשלוש נקודות

רונן צור:  אחת, דיברנו על המדרגים של פעיל, מתקדם ומוביל וכל זה

רונן צור:  אני מאוד ממליץ להוריד את זה לשלוש השנים האחרונות, כדי לעודד עוד אנשים להתגייס לתפקידי פיקוד של מ"פ ומעלה, כי זה מאוד מקשה

רונן צור:  כי קפיצת המדרגה של ימי המילואים ממ"מ למ"פ היא קפיצה משמעותית

רונן צור:  אני, בתור סמג"ד, עושה סדר גודל של 70–80 יום בשנה, המג"ד שלי עושה 100–120 יום בשנה

רונן צור:  זה מה שאנחנו עושים

רונן צור:  זה מה שאנחנו מקבלים ימ"מים עליו, בואו נגיד את זה במילים כאלה

רונן צור:  אני, גם היום, תוך כדי, אנחנו מתעסקים במילואים כל היום בקבוצות הוואטסאפ ובכוח אדם ובתעסוקה, שסיימנו עכשיו ואני כבר יודע שבאזור אפריל, מאי יש לי עוד אחת

רונן צור:  אז אנחנו כל הזמן בזה

רונן צור:  אז נכון, אני מקבל שמונים יום מילואים בשנה, ימ"מ, בפועל אני מתעסק הרבה הרבה יותר, בסדר?     אז אני חושב שצריך לקצר את הזמנים לשלוש שנים, ולא בין שש לתשע שנים

רונן צור:  אני מבין שיש לזה משמעויות כלכליות מאוד גדולות, אבל אני חושב שזה מאוד חשוב כדי לעודד אנשים

רונן צור:  בסוף, יש לנו בעיה, או להבנתי, יש בעיה עם החברים שלי, אני מדבר, לעבור מרמת המ"מ לרמת מ"פ

רונן צור:  ואחרי זה מג"ד וזה, אנשים לא משוגעים

רונן צור:  אומרים, אני לא רוצה לעשות 120 יום

רונן צור:  זה משוגע, באמת

רונן צור:      אני, כעצמאי, אומר לכם שהעסק שלי חצי קורס מכיוון שהייתה לי תעסוקה בדיוק בפיק הכי גדול, והעסק שלי די קרס

רונן צור:  אני מעריך שאני אתאושש, ואני מספיק חזק

רונן צור:       הדבר האחרון, דיברנו על ההטבות לחיילי א' פלוס

רונן צור:  אנחנו מוגדים א', כי אנחנו כאילו פיקוד העורף, למרות שאנחנו חי"רניקים וכולנו לוחמים

רונן צור:  אני חושב שצריך או להחריג או לבדוק טוב טוב מי מקבל ומי לא

רונן צור:  אני לא חושב שמגיע לי פחות מכל אחד אחר, בסדר? בטח בגלל מספר ימי המילואים, וגם כי אנחנו כולנו לוחמים

רונן צור:      והנקודה האחרונה, ואולי החשובה ביותר

רונן צור:  אנחנו בשנה וחצי האחרונות קיבלנו בנות לוחמות, נשים לוחמות

רונן צור:  אני מאוד מברך על המהלך, אני חושב שזה שדרג את הגדוד

רונן צור:  היום בשיח מאוד חשוב להגיד את זה, נשים לוחמות

משה סולומון: תודה

משה סולומון:  חברת הכנסת מרב מיכאלי

מרב מיכאלי: תודה, אדוני היושב-ראש, ובאמת טוב שאנחנו עושות ועושים כאן את כנס ההוקרה הזה לאנשים שמחזיקים מערך כל כך חשוב למדינת ישראל

מרב מיכאלי:       אני חושבת שדווקא מה שאמרת קודם, אדוני מ"צו 8", אני חושבת שהתגמול לחיילי המילואים, צריך להגיד בסוגריים, גם חיילות מילואים, שגם זה דבר שצריך עוד טיפול משמעותי, לאורך השנים, כאן בוועדת חוץ וביטחון אנחנו דנו ועסקנו הרבה מאוד בנשים שהשתחררו משירות ומצאו את עצמן משוחררות ממילואים בלי ששאלו אותן, בלי שנתנו להן הזדמנות

אמיר ודמני: זה כבר השתנה, ואני הצגתי פה את הנתונים

מרב מיכאלי: כן, אני בטוחה, אני יודעת שהמספרים עלו, אני יודעת שהאחוזים עלו, אבל לא מספיק

מרב מיכאלי:  ברור שזה לא מספיק, כפי שדיברנו פה אתמול באריכות על כך שהמיצוי של שירות נשים בכלל הוא רחוק מלהיות מספק, משום שאנחנו עוד רחוקות משוויון הזדמנויות ומפתיחת כל המקצועות וכל היחידות לנשים

מרב מיכאלי:  אז אותו דבר, לוקח זמן שהצבא מפנים את זה שהנשים יכולות, וגם רוצות, וראוי שתשרתנה במילואים בהתאם לשירות שעשו בשנותיהן בחובה ובקבע

מרב מיכאלי:       בכל אופן, התגמול על מילואים הלך וגדל עם השנים, בפירוש

מרב מיכאלי:  זאת אומרת, גם הלך וגדל, וגם, אני חושבת שהחברה הישראלית, בפירוש, פעם מילואים היה דבר מובן מאליו, היום הוא לא דבר מובן מאליו

מרב מיכאלי:  הוא לא דבר מובן מאליו גם בהיבט היותר בעייתי שלו, אבל גם בהיבט היותר חיובי שלו

מרב מיכאלי:  יש בפירוש הערכה לשירות מילואים, מה שפעם באמת התקבל כמובן מאליו

מרב מיכאלי:      אני רוצה להגיד שאנחנו צריכות וצריכים לדבר כאן גם על בני המשפחה של מי שמשרתים במילואים, בוודאי ימים רבים בשנה

מרב מיכאלי:  ובהקשר הזה צריך שם לתת דגש נוסף, כי זה לא מספיק שעה אחת שמתקזזת עם שעת הורות שלוקחים

מרב מיכאלי:  בוודאי לבנות זוג של משרתי מילואים, שצריכות לטפל בילדות וילדים ולג'נגל לבד בתקופות שבני הזוג שלהן נמצאים במילואים

מרב מיכאלי:  זה דבר שצריך לתת עליו הרבה הרבה יותר את הדעת, כדי שבאמת משפחות תוכלנה לשחרר את הנשים או הגברים שלהן למילואים

מרב מיכאלי:  זה דבר מאוד מאוד משמעותי

מרב מיכאלי:       אדוני אמר שהוא עצמאי, לעצמאיות ועצמאים זה דרמטי, כמובן, היציאה לשירות מילואים

מרב מיכאלי:  אבל משפחה, כפי שצה"ל יודע היטב, בכל ההיבטים, גם של גיוס, אבל גם של שירות מילואים, משפחה הופכת להיות דבר יותר ויותר נוכח, וכדאי לתת את הדעת גם על תנאים שיסייעו למשפחות לאפשר לבני או בנות הבית לצאת למילואים

מרב מיכאלי:  אם, כמו שאמרתי, בשעות הורות, אם בנקודות זיכוי, אם בדברים כאלה

מרב מיכאלי:  יש צורך אמיתי לשפר את התמיכה שהמדינה נותנת למשפחה, לבנות ובני הזוג של המשרתים במילואים

מרב מיכאלי:      ודבר נוסף ואחרון, שאני יודעת שהוא מדובר מול הוועדה, והוא מדובר מול הוועדה הרבה מאוד זמן, הדיון שהיה פה על צו 8

מרב מיכאלי:  אני רוצה להגיד שאי אפשר לדבר על הכרה ויוקרה, צריך להגיד, למילואים, מצד אחד, ומצד שני, צה"ל, מצידו, לא תורם את חלקו, שלא לומר מתחמק, בזה שהוא עושה תרגילים ולא משתמש בכלי החוקי שהוא צריך להשתמש בו, הקרוי צו 8

מרב מיכאלי:       כשאדם מקבל צו 8, בתרבות הישראלית, אין שאלות על הדבר הזה

מרב מיכאלי:  נורא נורא ברור במה מדובר

מרב מיכאלי:  גם מבחינה משפטית, אם אתה צריך להראות את זה, אם באוניברסיטה או במקום העבודה או לחברת תעופה, או לא משנה למי, אז ברור שאתה בצו 8

מרב מיכאלי:  אף אחד לא יודע מה זה צו גיוס חריג, וואט אבר, ואתה צריך להתחיל להסביר שבגלל זה מגיעים לך כל הדברים שהיו אמורים להגיע לך בצו 8

מרב מיכאלי:  אז לא ברור לי למה כל המעקפים האלה

מרב מיכאלי:      אילו צה"ל היה עושה את השימוש בצו 8, הוא גם היה תורם חד-משמעית לנראות וליוקרה של שירות במילואים, וחוסך הרבה תהליכים מיותרים בדרך

אמיר ודמני: צה"ל, ב"עלות השחר" עשה שימוש בצו 8, והשימוש בצו 8 הוא פונקציה של היקף הסד"כ שמגויס, זה פרוש על פני הזמן, יש בזה הרבה מאוד מרחב שיקולים, ועושים את השימוש הזה באופן מושכל לפי קריטריונים

מרב מיכאלי: קודם כול, אני רוצה להניח, כפי שאמרתי לך אתמול בהקשר אחר, אני רוצה להניח ש צה"ל עושה כל דבר באופן מושכל

מרב מיכאלי:  אני רוצה מאוד להניח ולקוות שהוא עושה את זה

מרב מיכאלי:  רק, השאלה היא מה מושכל, עם האופן המושכל שהוא עושה את זה, מה הוא נועד להשיג

מרב מיכאלי:  הרי יכול להיות שהוא נועד להשיג דברים שהם אולי טובים לצה"ל בהקשרים מסוימים, אבל פחות טובים לאזרח, לאזרחית, למשרת, פחות טובים לפיקוח הפרלמנטרי, פחות טובים לתמונה הגדולה

מרב מיכאלי:  זה שצה"ל עושה דברים באופן מושכל עוד לא אומר שהן ההחלטות הנכונות, בכל הכבוד, בהכרח

מרב מיכאלי:      אז לסיכום, רק מילה אחרונה

מרב מיכאלי:  עוד סוגיה היא כמובן סוגיית התעסוקה המבצעית

מרב מיכאלי:  האיזון בין הזמן שמוקדש מימי המילואים לתעסוקה מבצעית לעומת אימונים

מרב מיכאלי:  סוגיית האימונים היא סוגיה ששוב, בוועדה היא תמיד על השולחן והיא תמיד מאוד משמעותית ודרמטית

מרב מיכאלי:  וצריך להגיד, שוב, באופן מושכל, כפי שצה"ל עושה את החלטותיו באופן מושכל, יש מקום לחזור לדיון על שילוב יותר נשים בשירות שיוכל גם לשמש לתעסוקה מבצעית; לגיוס, כפי שאמר חברי רם בן-ברק בצדק, של יותר אוכלוסיות שתוכלנה בסופו של דבר להשתתף בתעסוקה מבצעית; של הקצאת כוחות מקצועיים לתעסוקה מבצעית באופן קבוע

מרב מיכאלי:  במקום לקחת יחידות שאמורות לעשות דברים אחרים, אם להתכונן בחובה וקבע, ואם במילואים, לאירועים ביטחוניים חמורים יותר או שונים מתעסוקה מבצעית

משה סולומון: תודה, תודה רבה

משה סולומון:  אנחנו בעשר וחצי נצטרך לפנות את החדר הזה, אז חשוב לי שנסיים בזמן

משה סולומון:  אחרון הדוברים, חברי סא"ל במילואים שי שוהם, שגם מסייע לי מאוד מאוד בכל מה שקשור לשדולת המילואים

משה סולומון:  תודה

שי שוהם: טוב, קודם כול תודה

שי שוהם:  תודה רבה, חבר הכנסת סולומון

שי שוהם:  אני חושב, דבר ראשון, שממש יפה לראות את אחדות השורות

שי שוהם:  יש פה חמישה יו"רים משותפים של שדולת הכנסת גם מהקואליציה וגם מהאופוזיציה, בייחוד בתקופה הזאת, זה משהו שמראה על אחדות ועל החשיבות של נושא שמנסים להוציא את הפוליטיזציה ממנו, זה דבר אחד

שי שוהם:      דבר שני, לי קוראים שי שוהם, אני בוועד המנהל של עמותת מגן ביטחון שמנסה לדאוג לפנסיית הגישור של משרתים ושל פורשים באותה פנסיה

שי שוהם:  היום אני לא אדבר על הנושא הזה, כי הנושא הזה נדון בכל מיני פורומים כאלה ואחרים, ואני אשמור על הממלכתיות של היום הזה

שי שוהם:      שתי הערות שחשובות לי הן, אחת, שאלה: האם צה"ל, בעיניכם, ובעינינו בפרט, אנשי המילואים ונשות המילואים, עדיין נחשב צבא העם, או אנחנו רואים אותו כצבא העם? האם זה המודל הנכון? האם צריך לאמץ מודל חדש? זאת שאלה פתוחה

שי שוהם:      וההערה השנייה, דיברו פה על דברים שקורים בשנים האחרונות מבחינת הטבות

שי שוהם:  דיבר פה גם נציג של קצין מילואים ראשי על הטבות כאלה ואחרות

שי שוהם:  לפי דעתי אלה הטבות מבורכות, שצריך להאיץ את הקצב של החקיקה ולהתגבר על כל שיקול פוליטי ביום שאחרי הכנס המכובד הזה, יום ההוקרה המכובד הזה

שי שוהם:      והערה אחרונה, כמי שעוסק גם ביזמות בתחום של מקצועות העתיד, היום אנחנו רואים בעולמות של החינוך, ההשכלה, וגם בעולמות של התעסוקה, מהפך ענק בכל מה שקשור למקומות עבודה ואיך הדברים ייראו

שי שוהם:  אני חושב שמי שמשרת היום, בעיקר במילואים, משרתים ומשרתות, יספגו בעצם את האינטרוולים, כמו שציינו פה עצמאים, וגם שכירים, ברגע שהם נקראים לדגל, הם יספגו בעצם את הפערים האלה, וזה יקשה עליהם אחרי זה להיקלט או להמשיך ולבלוט בשוק העבודה

שי שוהם:  צריך לחשוב איך מעבר להטבות, גם מיסוייות וגם כספיות, אני חושב שבעיקר מעבר ל"דגים" שצוינו פה, איך נותנים גם חכות

שי שוהם:  זאת אומרת, הכשרות ייעודיות במקצועות שהיום הם בליבת התעסוקה, כדי לגרום לאנשים מילואים ונשות מילואים בעצם להתפתח ביום שאחרי שהם חוזרים הביתה משירות כזה או אחר

שי שוהם:  תודה

משה סולומון: תודה רבה

משה סולומון:  זה באמת דיון מרתק, שאנחנו רק נגענו, הכול היה בנגיעות כאן

משה סולומון:  אבל תהיו סמוכים ובטוחים שאנחנו עושים פה דיונים על גבי דיונים, גם בשדולה, גם בוועדה הזאת

משה סולומון:  יש הרבה מה לעשות, אנחנו רואים הרבה אור והרבה מאוד עשייה בלתי רגילה של מערך המילואים, שכולנו יודעים כמה הוא קריטי ומשמעותי להגנה על המולדת

משה סולומון:  יש לנו עוד הרבה מה לשפר, אנחנו שמענו חלק מהדברים האלה כאן

משה סולומון:  אנחנו נעשה הכול כדי שהדבר הזה יבוא לידי ביטוי גם בעתיד

משה סולומון:       עצם היום הזה, שהוא יום הוקרה למערך המילואים, שהוא ממש חולש על כל היום, כלומר, מתחיל מתשע ועד חמש, שש, שיסתיים במליאה

משה סולומון:  אנחנו מנכיחים את הצורך בהטבה ובהוקרה ובהערכה של מערך המילואים

משה סולומון:  אז אני רוצה להגיד תודה לכל מי שדיבר ושיתף, וסליחה ממי שרצה לדבר ולא הצלחנו

משה סולומון:  ותמשיכו ליהנות מהיום

משה סולומון:  תודה רבה

משה סולומון:  הישיבה נעולה